qundao/data-zh-poetry huggingface dataset:
送程營道官滿赴闕
作者：樂雷發
朝代：宋

高旻振爽籟，蒼雁鳴芳洲。
傾城餞茂宰，鄉耋羅藻舟。
茂宰藴淵道，厥源泝伊流。
字甿振仁策，範俗惇聖猷。
夷心灼理要，政簡吏統周。
芳風被儒肆，惠澤淪農疇。
魯封有馴雉，張廷無訟牛。
慨茲戒徂兩，離衷鬰綢繆。
贈我茂叔蓮，紉君晏子裘。
慶霄𥉻鳳躍，神囿瞻麟遊。
世道日以隘，民瘼誰克瘳。
厲志抗遐業，吹萬溥九州。
揆予忝皇鑒，敷文免征愁。
行行重行行，夷庚無駐舟。
送絅齋李監丞赴湖南提舉
作者：樂雷發
朝代：宋

吏統久已紊，使選匪易爲。
蝎虺何蓁蓁，鴻雁何纍纍。
持節豈不多，曠職苟所私。
緬懷紫陽翁，昔使東浙湄。
陳臬糾官邪，揚仁蘇民疲。
茲道有先後，哲儒昭令規。
絅齋寄瀟牧，那懋灼帝知。
勵廉肅寮寀，反稅驩鄉耆。
所學藴淵道，寬嚴權理宜。
茲總全楚境，歌此皇華詩。
位穹民言邈，壤廣吏蠹滋。
問俗職所重，簡僚乃政基。
視聽貴遠周，細微在可遺。
攬轡戒前路，豈爲好爵縻。
揆予忝英盼，懷德念別離。
別離果何念，康濟乃所期。
懿茲遠大業，肇此咨度時。
勗哉振英采，慰我湘民思。
送董炎震歸攸縣
作者：樂雷發
朝代：宋

千菊溪頭話別情，君行我住兩伶俜。
山中有酒招元亮，石上無禾養百齡。
狼尾屋低苔漠漠，龍鬚菜長水泠泠。
故鄉語燕應堪聽，莫放扁舟過洞庭。
送蕭大山赴新興令
作者：樂雷發
朝代：宋

翡翠芙蓉去路荒，許渾詩裏認封疆。
昔聞古佛傳宗印，今得吟仙綰縣章。
魚婢蟹奴供俎豆，馬人龍戶雜耕桑。
澹翁應解知心事，試汲寒泉薦瓣香。
送邵瓜坡試湖南漕舉
作者：樂雷發
朝代：宋

槐花匝路促湘行，閩賦唐詩舊擅聲。
有志向曾言國事，論心何止在科名。
畢方夜煽杭都火，大角秋纏蜀道兵。
莫作腐儒場屋話，琅玕滿腹正須呈。
送駱丞謁襄帥廣西憲
作者：樂雷發
朝代：宋

知君無地種江蘺，看了衡山看九疑。
客路不堪還話別，侯門何處可題詩。
吟青羅带行離岸，唱白銅鞮過習池。
呼酒試澆征馬足，繡臺油幕有相知。
送黄天河
作者：樂雷發
朝代：宋

天河那可到，山頂翠參差。
村屋煎黄蠟，官爐焙荔支。
地蠻游宦少，縣小迓賓遲。
鼻祖曾吟處，荒苔想滿碑。
逃戶
作者：樂雷發
朝代：宋

租帖名猶在，何人納稅錢。
燒侵無主墓，地占沒官田。
邊國干戈滿，蠻州瘴癘偏。
不知携老稚，何處就豐年。
逢熊季可
作者：樂雷發
朝代：宋

暮雲春樹飽相思，今共秋風捋白髭。
北闕未知鸚鵡賦，南州空誦鷓鴣詩。
旗亭尚喜髠能飲，客路誰知朔獨饑。
頼有湘翁生計在，且吟九辨擷江蘺。
道中逢老儒由蜀出
作者：樂雷發
朝代：宋

丙穴魚應好，曾經問釣磯。
干戈今未定，城郭是耶非。
詩社尊黄髮，侯門薄布衣。
乾坤滿豺虎，見爾一歔欷。
醉中偶成
作者：樂雷發
朝代：宋

醉敲茶臼嘯秋烟，苦欠高陽買酒錢。
擬入亂山餐柏葉，石牀閒對麝香眠。
閒居自遣·其一
作者：樂雷發
朝代：宋

雨積桑樞長昔邪，誰能載酒訪揚家。
漢庭用少臣今老，魯俗皆冠我獨髽。
憂國苦無蠲忿草，看書喜對决明花。
衰頹懶作江湖夢，擬鬢三椏養鬢華。
閒居自遣·其二
作者：樂雷發
朝代：宋

許由溪上小屠蘇，紅樹蒼山對一臞。
白髮功名惟劍在，青燈活計并錐無。
誰言荆楚多奇士，却笑乾坤一腐儒。
桐帽貂冠俱有分，寄言兒輩莫揶揄。
陳東甫酒閒舉作歸心只有杜鵑知之句猶未成篇因爲續之
作者：樂雷發
朝代：宋

歸心只有杜鵑知，且倚裴亭遍共撚髭。
客路秋風吹杜若，故園春雨老辛夷。
家貧未辦閒居賦，世濁空吟感寓詩。
邂逅江湖還別去，岸花檣燕兩堪悲。
雉山寺宋永初中有僧西顒誦法華經于此白雉聽之而化至唐黄梅五祖弟子喜登告祖乞巡禮五祖應以遇雉即止後至此開山本朝王初寮有留題
作者：樂雷發
朝代：宋

蘚碑蘿石擁喦扃，獨倚筇枝問大乘。
白雉苦無千歲種，青山空識六朝僧。
詩傳北岳刊新帖，禪接西淮冷舊燈。
擬鑿冰泓澆凍硯，禊亭閒借法華謄。
雨夜讀陸放翁集
作者：樂雷發
朝代：宋

爐冷童吹火，山房夜黯然。
濕薪添茭爇，苦茗带芎煎。
燈暗瀟江雨，詩吟笠澤烟。
老仙何處去，搔首弔塵編。
雪峰寺
作者：樂雷發
朝代：宋

擬尋岣嶁看蟠螭，且解青鞋濯禹溪。
弔古猶疑九枝柏，談禪且問一莖虀。
虎抓崖樹供僧爨，猿摸廊碑認客題。
應接溪山無好句，滿林空羨亂蟬嘶。
雪蓬見示送趙東巖巡部詩
作者：樂雷發
朝代：宋

皇華歌徹酒杯忙，澤畔騷翁送范滂。
琴带衡雲弦索潤，馬餐湘茝轡絲香。
山中貍豹隨吟旆，部內豺狼入按章。
却笑詩寒吟骨聳，愁看酬唱挾風霜。
青湘逢廷對人歸因問時事
作者：樂雷發
朝代：宋

南客帝鄉歸，青袍照綠髭。
問知當世事，解誦聖君詩。
淮蜀軍書急，湘深邸報遲。
空傳廷試策，韋布說邊陲。
題昭州田廷亮書稿後·其一
作者：樂雷發
朝代：宋

檳榔口裏吐參苓，折檻無門九虎深。
家在道鄉亭畔住，定應千古有知音。
題昭州田廷亮書稿後·其二
作者：樂雷發
朝代：宋

少海無波鶴禁虛，滿朝閉口養曹蜍。
白袍烏帽和寧外，却有山人請建儲。
題李湛溪詩集後
作者：樂雷發
朝代：宋

楚砧岷葛飽清遊，金節銀菟照幾州。
詩句多如姚少監，行程還似杜參謀。
黄陵夜誦虞妃泣，白帝春吟杜宇愁。
擬問湛溪何處是，夢隨閩國弄漁舟。
題楊從行湘詩卷·其一
作者：樂雷發
朝代：宋

仙雲寒鎖碧瑶天，突兀吟壇北斗邊。
試問鳳凰誰得髓，竹林聽雪對牀眠。
題楊從行湘詩卷·其二
作者：樂雷發
朝代：宋

叫雲吹玉舜祠邊，醉嚼瓊糜漱石泉。
舊讀離騷今忘却，快披秋卷嗅蘭荃。
題王堯章佇香亭·其一
作者：樂雷發
朝代：宋

滿池蜀錦照深衣，盡日憑欄課楚詞。
要識此花香絕處，露凉風細雨晴時。
題王堯章佇香亭·其三
作者：樂雷發
朝代：宋

故園荷屋傍濂溪，苦愛蓮花入夢思。
今日題詩還自笑，江湖塵土鬢成絲。
題王堯章佇香亭·其二
作者：樂雷發
朝代：宋

對花味道興何長，好學顔家到坐忘。
莫與紅塵兒輩道，心清正自得真香。
題許介之譽文堂·其一
作者：樂雷發
朝代：宋

曾佐元戎洗綠林，此翁何止擅詩聲。
久辭驃騎尋瓢飲，誰引鳴騶聒耦耕。
厚禮正羅溫處士，浮名還汙阮先生。
衡茅那識絲綸美，尚擬升堂結社盟。
題許介之譽文堂·其二
作者：樂雷發
朝代：宋

姜夔劉過竟何爲，空向江湖老布衣。
造物忌名從古有，詩人得位似君稀。
聖朝自要求參朮，吾道何應賤蕨薇。
晚節黄花須愛護，且教湘士挹芳菲。
題豫章宋德父游湘詩卷
作者：樂雷發
朝代：宋

醉呼仙叟共浮湘，稛載風烟滿錦囊。
名似浦雲山雨起，詩連沅芷澧蘭香。
好吟秋月招元結，莫賦朝雲惱楚襄。
吳巨老仙今寂寞，行人還解識珩璜。
題鍾尚書北征詩稿
作者：樂雷發
朝代：宋

野雉江鷗滿故都，秋風禾黍撚吟鬚。
六千里外驅旃旆，五十篇中見版圖。
金鉉尚期扶日御，玉衡終令正天衢。
書生亦有中原志，那得君王丈二殳。
餞雲壑唐使君赴邕州
作者：樂雷發
朝代：宋

𥯨簩竹畔擁雙旌，回首江蘺隔楚汀。
曾向前賢參學問，且教遠俗識儀型。
安南兵息塞烽冷，羅殿馬來蠻草青。
悵望鈴齋何處是，遥瞻朱雀認詩星。
雲峰寺
作者：樂黄庭
朝代：宋

巍峨山半寺，幽景獨牽吟。
雲鎖定僧室，鹿眠庭檜陰。
石峰岑隠隠，金殿氣森森。
到即無他念，令人有道心。
奉化宝化石岩花凤
作者：樊圃
朝代：宋
体裁：七言绝句

山僧取巧蟠珍丛，九苞占尽千葩红。倚阑精彩欲飞动，百鸟不敢啼春风。
奉化寶化石巖花鳳
作者：樊圃
朝代：宋

山僧取巧蟠珍叢，九苞占盡千葩紅。
倚闌精彩欲飛動，百鳥不敢啼春風。
大涤洞天留题
作者：樊处恭
朝代：宋

持杯睥睨不逾时，一派寒声落翠微。蛟室倒翻珠乱跃，琼田耕破玉纷飞。壮怀摇动频扶槛，溅沫飘零欲湿衣。绕涧更须林荫密，呼尊重约扣岩扉。
大涤洞天留题
作者：樊处恭
朝代：宋

持杯睥睨不逾时，一派寒声落翠微。
蛟室倒翻珠乱跃，琼田耕破玉纷飞。
壮怀摇动频扶槛，溅沫飘零欲湿衣。
绕磵更须林荫密，呼尊重约扣岩扉。
挽故知容州朝請舅·其一
作者：樊夢辰
朝代：宋

人物晨星似，誰歟硬脊梁。
高風思靖節，流派到平塘。
勇向急流退，歸來三徑荒。
未爲先懶句，寄傲益增光。
挽故知容州朝請舅·其二
作者：樊夢辰
朝代：宋

利慾嗟瀾倒，沈淪幾縉紳。
頹波障流俗，砥柱頼斯人。
高節標時望，清風濯世塵。
聖朝公史筆，卓行傳名臣。
凉轩
作者：樊宗简
朝代：宋
体裁：五言律诗

邑署开轩槛，景閒宜快襟。檐虚月先上，地僻暑宁侵。夕照乱山远，风清群水深。政成足优逸，好自抚鸣琴。
涼軒
作者：樊宗簡
朝代：宋

邑署開軒檻，景閒宜快襟。
簷虛月先上，地僻暑寧侵。
夕照亂山遠，風清群水深。
政成足優逸，好自撫鳴琴。
句
作者：樊宾
朝代：宋

耻见横人欺楚约，忍闻稚子劝君行。
挽故知容州朝请舅
作者：樊梦辰
朝代：宋

人物晨星似，谁欤硬脊梁。
高风思靖节，流派到平塘。
勇向急流退，归来三径荒。
未为先懒句，寄傲益增光。
利慾嗟澜倒，沈沦几缙绅。
颓波障流俗，砥柱赖斯人。
高节标时望，清风濯世尘。
圣朝公史笔，卓行传名臣。
挽故知容州朝请舅
作者：樊梦辰
朝代：宋

人物晨星似，谁欤硬脊梁。高风思靖节，流派到平塘。勇向急流退，归来三径荒。未为先懒句，寄傲益增光。利欲嗟澜倒，沈沦几缙绅。颓波障流俗，砥柱赖斯人。高节标时望，清风濯世尘。圣朝公史笔，卓行传名臣。
挽故知容州朝请舅·其一
作者：樊梦辰
朝代：宋
体裁：五言律诗

人物晨星似，谁欤硬脊梁。高风思靖节，流派到平塘。勇向急流退，归来三径荒。未为先懒句，寄傲益增光。
挽故知容州朝请舅·其二
作者：樊梦辰
朝代：宋

利慾嗟澜倒，沈沦几缙绅。
颓波障流俗，砥柱頼斯人。
高节标时望，清风濯世尘。
圣朝公史笔，卓行传名臣。
挽故知容州朝请舅·其二
作者：樊梦辰
朝代：宋

利欲嗟澜倒，沈沦几缙绅。颓波障流俗，砥柱赖斯人。高节标时望，清风濯世尘。圣朝公史笔，卓行传名臣。
沈黎使君与客饮王建梅林分韵作诗过沈犀以诗
作者：樊汉广
朝代：宋

墙头冉冉新阳露，忽作玲珑玉千树。
老蛟偃蹇独避人，卷回飞雪江皋莫。
何处鸣禽来龙去脉好音，四月枝垂起黄雾。
摧折霜馀初不惧，笑看春光等闲度。
百年梦幻欲无言，吹落吹开岂风故。
时来荐鼎真偶尔，小住疏篱非不遇。
我知天地绝茫茫，无为展转独多虑。
为花凄断却回头，尔亦微酸苦难茹。
沈黎使君与客饮王建梅林分韵作诗过沈犀以诗相示阙树字令汉广补之
作者：樊汉广
朝代：宋

墙头冉冉新阳露，忽作玲珑玉千树。
老蛟偃蹇独避人，卷回飞雪江皋莫。
何处鸣禽来好音，四月枝垂起黄雾。
摧折霜余初不惧，笑看春光等閒度。
百年梦幻欲无言，吹落吹开岂风故。
时来荐鼎真偶尔，小住疏篱非不遇。
我知天地绝茫茫，无为展转独多虑。
为花悽断却回头，尔亦微酸苦难茹。
沈黎使君与客饮王建梅林分韵作诗过沈犀以诗相示阙树字令汉广补之
作者：樊汉广
朝代：宋

墙头冉冉新阳露，忽作玲珑玉千树。老蛟偃蹇独避人，卷回飞雪江皋莫。何处鸣禽来好音，四月枝垂起黄雾。摧折霜馀初不惧，笑看春光等閒度。百年梦幻欲无言，吹落吹开岂风故。时来荐鼎真偶尔，小住疏篱非不遇。我知天地绝茫茫，无为展转独多虑。为花悽断却回头，尔亦微酸苦难茹。
汉炳丹山晚进知学以来尝于文字中敬识先生矣试吏赤水偶逢先生经由为龙多少驻行旆出三诗以贲之汉炳不揆荒拙勉继严韵
作者：樊汉炳
朝代：宋

天仙下寓人间世，爱欲都忘只爱山。更向冯仙问陈迹，烟萝深处勇跻攀。此山胜处非人境，长有烟云拨不开。信是天公悭绝胜，晴曦端为使君来。披露已谐平日志，开云须信大贤能。只馀天道终堪倚，不问人间爱与憎。
汉炳丹山晚进知学以来尝于文字中敬识先生矣试吏赤水偶逢先生经由为龙多少驻行旆出三诗以贲之汉炳不揆荒拙勉继严韵·其一
作者：樊汉炳
朝代：宋
体裁：七言绝句

天仙下寓人间世，爱欲都忘只爱山。更向冯仙问陈迹，烟萝深处勇跻攀。
汉炳丹山晚进知学以来尝于文字中敬识先生矣试吏赤水偶逢先生经由为龙多少驻行旆出三诗以贲之汉炳不揆荒拙勉继严韵·其三
作者：樊汉炳
朝代：宋

披露已谐平日志，开云须信大贤能。
只余天道终堪倚，不问人间爱与憎。
汉炳丹山晚进知学以来尝于文字中敬识先生矣试吏赤水偶逢先生经由为龙多少驻行旆出三诗以贲之汉炳不揆荒拙勉继严韵·其三
作者：樊汉炳
朝代：宋

披露已谐平日志，开云须信大贤能。只馀天道终堪倚，不问人间爱与憎。
汉炳丹山晚进知学以来尝于文字中敬识先生矣试吏赤水偶逢先生经由为龙多少驻行旆出三诗以贲之汉炳不揆荒拙勉继严韵·其二
作者：樊汉炳
朝代：宋
体裁：七言绝句

此山胜处非人境，长有烟云拨不开。信是天公悭绝胜，晴曦端为使君来。
滴浮泉
作者：樊汝賢
朝代：宋

雲液落山腹，脈與崑崙通。
云何山中叟，八十顔桃紅。
滴浮泉
作者：樊汝贤
朝代：宋
体裁：五言绝句

云液落山腹，脉与昆崙通。云何山中叟，八十颜桃红。
沈黎使君與客飲王建梅林分韻作詩過沈犀以詩相示闕樹字令漢廣補之
作者：樊漢廣
朝代：宋

牆頭冉冉新陽露，忽作玲瓏玉千樹。
老蛟偃蹇獨避人，卷回飛雪江皋莫。
何處鳴禽來好音，四月枝垂起黄霧。
摧折霜餘初不懼，笑看春光等閒度。
百年夢幻欲無言，吹落吹開豈風故。
時來薦鼎真偶爾，小住疏籬非不遇。
我知天地絕茫茫，無爲展轉獨多慮。
爲花悽斷却回頭，爾亦微酸苦難茹。
漢炳丹山晚進知學以來嘗於文字中敬識先生矣試吏赤水偶逢先生經由爲龍多少駐行旆出三詩以賁之漢炳不揆荒拙勉繼嚴韻·其一
作者：樊漢炳
朝代：宋

天仙下寓人間世，愛欲都忘只愛山。
更向馮仙問陳跡，煙蘿深處勇躋攀。
漢炳丹山晚進知學以來嘗於文字中敬識先生矣試吏赤水偶逢先生經由爲龍多少駐行旆出三詩以賁之漢炳不揆荒拙勉繼嚴韻·其三
作者：樊漢炳
朝代：宋

披露已諧平日志，開雲須信大賢能。
只餘天道終堪倚，不問人間愛與憎。
漢炳丹山晚進知學以來嘗於文字中敬識先生矣試吏赤水偶逢先生經由爲龍多少駐行旆出三詩以賁之漢炳不揆荒拙勉繼嚴韻·其二
作者：樊漢炳
朝代：宋

此山勝處非人境，長有烟雲撥不開。
信是天公慳絕勝，晴曦端爲使君來。
維揚曉發
作者：樊紱
朝代：宋

殘月猶懸夜，開帆風若何。
鳴鷄催曉色，舟子起吳歌。
一曲清江上，三春別興多。
野鷗無意緒，閒卧對滄波。
维扬晓发
作者：樊绂
朝代：宋

残月犹悬夜，开帆风若何。
鸣鷄催晓色，舟子起吴歌。
一曲清江上，三春别兴多。
野鸥无意绪，閒卧对沧波。
维扬晓发
作者：樊绂
朝代：宋

残月犹悬夜，开帆风若何。鸣鸡催晓色，舟子起吴歌。一曲清江上，三春别兴多。野鸥无意绪，閒卧对沧波。
大滌洞天留題
作者：樊處恭
朝代：宋

持杯睥睨不逾時，一派寒聲落翠微。
蛟室倒翻珠亂躍，瓊田耕破玉紛飛。
壯懷摇動頻扶檻，濺沫飄零欲濕衣。
繞磵更須林蔭密，呼尊重約扣巖扉。
句
作者：樊賓
朝代：宋

恥見橫人欺楚約，忍聞稚子勸君行。
句
作者：樊預
朝代：宋

三聲鼓角雲中見，一簇樓臺海上高。
句
作者：樊预
朝代：宋

三声鼓角云中见，一簇楼台海上高。
摸魚兒
作者：樑棟
朝代：宋

枕寒流、碧縈衣帶，高臺平與雲倚。燕來鶯去誰為主，磨滅謫仙吟墨。愁思裡。待說與山靈，還又羞拈起。蕭韶已矣。甚竹實風摧，桐陰雨瘦，景物變新麗。江山在，認得劉郎阿寄。年來聲譽休廢。英雄不博胭脂井，誰念故人衰悴。時有幾。便鳳去臺空，莫厭頻遊此。興亡過耳。任北雪迷空，東風換綠，都付夢和醉。
霜天曉角
作者：樓
朝代：宋

月淡風輕。黃昏未是清。吟到十分清處，也不啻、二三更。曉鍾天未明。曉霜人未行。只有城頭殘角，說得盡、我平生。
霜天曉角
作者：樓
朝代：宋

翦雪裁冰。有人嫌太清。又有人嫌太瘦，都不是、我知音。誰是我知音。孤山人姓林。一自西湖別後，辜負我、到如今。
石橋
作者：樓光
朝代：宋

溪流長卷千重玉，茗碗齊開五百花。
方廣只留方寸地，不須辛苦上仙槎。
令江夏時作
作者：樓常
朝代：宋

不老長生世所稀，要持陰德定鎡基。
能行方寸無欺處，方是平生踏道時。
長以仁思登愷弟，莫教深刻失便宜。
行年七十看將近，見盡人間事可知。
存目
作者：樓异
朝代：宋

詩題：宿少林寺首句：六六仙峰繞佛居。
嵩山二十四詠·三鶴峰
作者：樓异
朝代：宋

昔有仙翁住此間，煉成青髮與朱顔。
一朝跨鶴昇天去，澗草巖花豈復攀。
嵩山二十四詠·卧龍峰
作者：樓异
朝代：宋

頭角低回蘚蔓封，蜿蜒端似卧真龍。
旱乾歲禱多靈應，時見油雲出此峰。
嵩山二十四詠·太白峰
作者：樓异
朝代：宋

仰攀日月風雲近，俯瞰岡巒培塿低。
絕頂光芒長不斷，人言太白此中棲。
嵩山二十四詠·子晉峰
作者：樓异
朝代：宋

當年曾悟鏡中形，道骨仙風擬紫冥。
二十四峰明月夜，玉笙須向揖仙聽。
嵩山二十四詠·會仙峰
作者：樓异
朝代：宋

鶴乘雲軿下九天，玉盤星子竟誰先。
相應漢武題花品，留作人間聚八仙。
嵩山二十四詠·浮邱峰
作者：樓异
朝代：宋

誰知方丈與瀛洲，塵世紛紛漫白頭。
不到嵩山最高處，世人容易揖浮邱。
嵩山二十四詠·獅子峰
作者：樓异
朝代：宋

蒼苔藤蔓飾鬚眉，獅子標形是與非。
果解嚬呻作哮吼，窟中狐兔定魂飛。
嵩山二十四詠·獨秀峰
作者：樓异
朝代：宋

孕玉懷金不待媒，蓊然佳氣罩崔嵬。
天教秀拔諸峰上，未信狂飈解折摧。
嵩山二十四詠·玄龜峰
作者：樓异
朝代：宋

玄武名峰古所傳，晨昏吐氣作雲烟。
雖無鑽灼刳腸患，歲晚風霜亦可憐。
嵩山二十四詠·玉人峰
作者：樓异
朝代：宋

漢武求仙未得仙，玉人何事落峰前。
故知帝子乘雲下，神蓋峰頭啟洞天。
嵩山二十四詠·玉女峰
作者：樓异
朝代：宋

玉仙曾此駐雲車，日薄窗紗映雪膚。
七字天書人不辨，定知玄女手中符。
嵩山二十四詠·玉柱峰
作者：樓异
朝代：宋

丹楹未羨人間侈，玉柱一峰天外高。
自古大材須大用，扶持廣厦豈辭勞。
嵩山二十四詠·玉鏡峰
作者：樓异
朝代：宋

皎皎冰盤瑩百圍，廣寒宮殿見依稀。
青山萬疊渾如洗，浮翠光中一鏡飛。
嵩山二十四詠·積翠峰
作者：樓异
朝代：宋

翠幄籠雲自一家，蘿梯夜碾七香車。
舉頭雨過餘霞散，綠芰池開菡萏花。
嵩山二十四詠·老翁峰
作者：樓异
朝代：宋

翳霧埋雲皓首翁，難將書傳考前蹤。
商山羽翼朝天後，化作中天一石峰。
嵩山二十四詠·華蓋峰
作者：樓异
朝代：宋

華蓋峰高未易窮，捫參歷井到天中。
回頭却顧人間世，但見羣青似小童。
嵩山二十四詠·萬歲峰
作者：樓异
朝代：宋

仙仗西來感百神，泥金檢玉尚如新。
山靈知是真天子，萬歲聲中第一人。
嵩山二十四詠·虎頭峰
作者：樓异
朝代：宋

萬里封侯相不如，道人曾此獲陰符。
軒牙露舌驚樵採，猛士還當捋爾鬚。
嵩山二十四詠·起雲峰
作者：樓异
朝代：宋

觸石孤飛一葉蓬，雷公電母晝鞭龍。
但知四海爲霖雨，不道中天第幾峰。
嵩山二十四詠·遇聖峰
作者：樓异
朝代：宋

漢家天子學神仙，曾遇真人耳過肩。
不待菖蒲長黑髮，須知逸樂自延年。
嵩山二十四詠·金壺峰
作者：樓异
朝代：宋

想見金壺瀉墨河，皂林餘潤鬰嵯峨。
伯陽當日傳經後，肯向山陰與換鵝。
嵩山二十四詠·青童峰
作者：樓异
朝代：宋

斬新高髻掠雲開，翠色羅衣一樣裁。
知有真仙此中住，故命天女捧書來。
嵩山二十四詠·鳳凰峰
作者：樓异
朝代：宋

當年翔鳳此徘徊，曾爲真人覽德來。
今日飛鳴天外過，紛紛燕雀不須猜。
嵩山二十四詠·黄蓋峰
作者：樓异
朝代：宋

一片黄雲駐不飛，中天帝子欲何知。
不須更問玉人事，自有嵩高峻極詩。
句
作者：樓扶
朝代：宋

夜深更擁寒衾坐，明月梅花共一窗。
二郎神
作者：樓採
朝代：宋

露床轉玉，喚睡醒、綠雲梳曉。正倦立銀屏，新寬衣帶，生怯輕寒料峭。悶絕相思無人問，但怨入、牆陰啼鳥。嗟露屋鎖春，晴風喧晝，柳輕梅小。人悄。日長謾憶，鞦韆嬉笑。悵燼冷爐薰，花深鶯靜，簾箔微紅醉嫋。帶結留詩，粉痕銷帕，情遠竊香年少。凝恨極，盡日憑高目斷，淡煙芳草。
失調名
作者：樓採
朝代：宋

汗粉難融，袖香新竊。
失調名
作者：樓採
朝代：宋

珠蹙花輿，翠翻蓮額。
好事近
作者：樓採
朝代：宋

人去玉屏間，逗曉柳絲風急。簾外杏花細雨，罥春紅愁溼。單衣初試麴塵羅，中酒病無力。應是繡床慵困，倚鞦韆斜立。
玉樓春
作者：樓採
朝代：宋

東風破曉寒成陣。曲鎖沈香簧語嫩。鳳釵敲枕玉聲圓，羅袖拂屏金縷褪。雲頭雁影占來信。歌底眉尖縈淺暈。淡煙疏柳一簾春，細雨遙山千疊恨。
菩薩蠻
作者：樓枎
朝代：宋

絲絲楊柳鶯聲近。晚風吹過鞦韆影。寒色一簾輕。燈殘夢不成。耳邊訊息在。笑指花梢待。又是不歸來。滿庭花自開。
句·其一
作者：樓楚材
朝代：宋

看來固是最低樹，外此都無許大花。
句·其一〇
作者：樓楚材
朝代：宋

混融月色江湖夜，照應蘆花島嶼秋。
句·其一一
作者：樓楚材
朝代：宋

晚歸烟樹住猶見，曉向雪汀飛若無。
句·其一七
作者：樓楚材
朝代：宋

鷺等魚船近了飛。
句·其一三
作者：樓楚材
朝代：宋

野花狼藉桑麻長，除却他邊補這邊。
句·其一二
作者：樓楚材
朝代：宋

蝶成擒處身粘粉，花蹈翻時足带香。
句·其一五
作者：樓楚材
朝代：宋

有時移向西堂去，一座青山逐手來。
句·其一八
作者：樓楚材
朝代：宋

小心抽出大規模。
句·其一六
作者：樓楚材
朝代：宋

玲瓏不許多呈露，只借時人一面看。
句·其一四
作者：樓楚材
朝代：宋

吞氈固是真難事，要辨人生是與非。
句·其七
作者：樓楚材
朝代：宋

從來把得堅牢處，不是晴明不肯飛。
句·其三
作者：樓楚材
朝代：宋

滿閻浮世香俱有，與廣寒宮花對開。
句·其九
作者：樓楚材
朝代：宋

一株種外無遺種，九箇花間有細花。
句·其二
作者：樓楚材
朝代：宋

秋香無比魁天下，仙種非凡□月中。
句·其二一
作者：樓楚材
朝代：宋

又欲其生樹上苔。
句·其二七
作者：樓楚材
朝代：宋

不須憂暑氣，有我便無它。
句·其二三
作者：樓楚材
朝代：宋

雲掌月陰晴。
句·其二九
作者：樓楚材
朝代：宋

着馬輕鞍重，隨僧皂衲斑。
句·其二二
作者：樓楚材
朝代：宋

器量不爭正二月。
句·其二五
作者：樓楚材
朝代：宋

窠花盆是地，巢燕屋爲天。
句·其二八
作者：樓楚材
朝代：宋

要滿地卑處，常鳴石激時。
句·其二六
作者：樓楚材
朝代：宋

天晴常網濕，船窄自心寬。
句·其二十
作者：樓楚材
朝代：宋
体裁：句

矮婆娑地却禁霜。
句·其二四
作者：樓楚材
朝代：宋

野花香勝名。
句·其五
作者：樓楚材
朝代：宋

晴霄有月與佳色，春圃無花可比香。
句·其八
作者：樓楚材
朝代：宋

名園不是無花卉，凌駕春風不似伊。
句·其六
作者：樓楚材
朝代：宋

房生裏面子虛實，柄折中間絲短長。
句·其十九
作者：樓楚材
朝代：宋
体裁：句

除屏簇外少青山。
句·其四
作者：樓楚材
朝代：宋

春將結尾去時有，花在着身高處香。
清明寺
作者：樓淳
朝代：宋

風塵滿天下，此地獨清明。
神州何處是，有淚落新亭。
隠居鳳山清明寺·其一
作者：樓淳
朝代：宋

鳳鳥久不至，哲人歎已矣。
空留千載名，寂寞殘陽裏。
隠居鳳山清明寺·其二
作者：樓淳
朝代：宋

日上鐘未鳴，老僧睡猶熟。
誰是山中人，長享清明福。
偕范賢良遊天王寺登城晚歸三絕·其一
作者：樓炤
朝代：宋

帝城高堞建朱旗，號召征人厚古陴。
祇是北風關隘重，紛紛策士說匡時。
偕范賢良遊天王寺登城晚歸三絕·其三
作者：樓炤
朝代：宋

日落園林淡蕩風，晚雲參錯若相攻。
分明陣勢天邊列，諸葛神謀一望中。
偕范賢良遊天王寺登城晚歸三絕·其二
作者：樓炤
朝代：宋

花柳逢春色自妍，天王宮殿五雲邊。
署郎漫入招提境，不是探玄學慕仙。
織圖二十四首·一眠
作者：樓璹
朝代：宋

蠶眠白日靜，鳥語青春長。
抱脛聊假寐，孰能事梳妝。
水邊多麗人，羅衣蹋春陽。
春陽無限思，豈知問農桑。
織圖二十四首·三眠
作者：樓璹
朝代：宋

屋裏蠶三眠，門前春過半。
桑麻綠陰合，風雨長檠暗。
葉底蟲絲繁，卧作字畫短。
偷閒一枕肱，夢與楊花亂。
織圖二十四首·上簇
作者：樓璹
朝代：宋

采采綠葉空，翦翦白茅短。
撒簇輕放手，蠶老絲腸嫩。
山市浮晴嵐，風日作妍暖。
會看繭如甕，纍纍光眩眼。
織圖二十四首·下簇
作者：樓璹
朝代：宋

晴明開雪屋，門巷排銀山。
一年蠶事辦，下簇春向闌。
鄰里兩相賀，翁媼一笑歡。
后妃應獻繭，喜色開天顔。
織圖二十四首·下蠶
作者：樓璹
朝代：宋

穀雨無幾日，谿山暖風高。
華蠶初破殻，落紙細于毛。
柔桑摘蟬翼，簌簌才容刀。
茅檐紙窗明，未覺眼力勞。
織圖二十四首·二眠
作者：樓璹
朝代：宋

吳蠶一再眠，竹屋下簾幕。
拍手弄嬰兒，一笑姑不惡。
風來麥秀寒，雨過桑沃若。
日高蠶未起，谷鳥鳴百箔。
織圖二十四首·分箔
作者：樓璹
朝代：宋

三眠三起餘，飽葉蠶局促。
衆多旋分箔，早晚磓滿屋。
郊原過新雨，桑柘添濃綠。
竹閒快活吟，慚愧麥飽熟。
織圖二十四首·大起
作者：樓璹
朝代：宋

盈箱大起時，食桑聲似雨。
春風老不知，蠶婦忙如許。
呼兒刈青麥，朝飯已過午。
妖歌得綾羅，不易青裙女。
織圖二十四首·捉績
作者：樓璹
朝代：宋

麥黄雨初足，蠶老人愈忙。
辛勤減眠食，顛倒著衣裳。
絲腸映綠葉，練練金色光。
松明照夜屋，杜宇啼東岡。
織圖二十四首·採桑
作者：樓璹
朝代：宋

吳兒歌採桑，桑下青春深。
鄰里講歡好，遜畔無欺侵。
筠籃各自携，筠梯高倍尋。
黄鸝飽紫葚，啞咤鳴綠陰。
織圖二十四首·擇繭
作者：樓璹
朝代：宋

大繭至八蠶，小繭止獨蛹。
繭衣繞指柔，收拾擬何用。
冬來作縹絖，與兒禦寒凍。
衣帛非不能，債多租稅重。
織圖二十四首·攀花
作者：樓璹
朝代：宋

時態尚新巧，女工慕精勤。
心手暗相應，照眼花紛紜。
殷勤挑錦字，曲折讀回文。
更將無限思，織作雁背雲。
織圖二十四首·浴蠶
作者：樓璹
朝代：宋

農桑將有事，時節過禁烟。
輕風歸燕日，小雨浴蠶天。
春衫卷縞袂，盆池弄清泉。
深宮想齋戒，躬桑率民先。
織圖二十四首·炙箔
作者：樓璹
朝代：宋

峩峩爇薪炭，重重下簾幕。
初出蟲結網，遽若雪滿箔。
老翁不勝勤，候火珠汗落。
得閒兒女子，困卧呼不覺。
織圖二十四首·祝謝
作者：樓璹
朝代：宋

春前作蠶市，盛事傳西蜀。
此邦享先蠶，再拜絲滿目。
馬革裹玉肌，能神不爲辱。
雖云事渺茫，解與民爲福。
織圖二十四首·窖繭
作者：樓璹
朝代：宋

盤中水晶鹹，井上梧桐葉。
陶器固封泥，窖繭過旬浹。
門前春水生，布穀催畚鍤。
明朝蹋繅車，車輪纏白氎。
織圖二十四首·絡絲
作者：樓璹
朝代：宋

兒夫督機絲，輸官趁時節。
向來催租瘢，正爲坐踰越。
朝來掉籰勤，寧復辭腕脫。
辛勤夜未眠，敗屋燈明滅。
織圖二十四首·經
作者：樓璹
朝代：宋

素絲頭緒多，羨君好安排。
青鞋不動塵，緩步交去來。
眽眽意欲亂，眷眷首重回。
王言正如絲，亦付經綸才。
織圖二十四首·緯
作者：樓璹
朝代：宋

浸緯供織作，寒女兩髻丫。
繾綣一縷絲，成就百種花。
弄水春筍寒，卷輪蟾影斜。
人閒小阿香，晴空轉雷車。
織圖二十四首·繅絲
作者：樓璹
朝代：宋

連村煮繭香，解事誰家娘。
盈盈意媚竈，拍拍手探湯。
上盆顔色好，轉軸頭緒長。
晚來得少休，女伴語隔牆。
織圖二十四首·織
作者：樓璹
朝代：宋

青鐙映幃幙，絡緯鳴井欄。
軋軋揮素手，風露淒已寒。
辛勤度幾梭，始復成一端。
寄言羅綺伴，當念麻苧單。
織圖二十四首·翦帛
作者：樓璹
朝代：宋

低眉事機杼，細意把刀尺。
盈盈彼美人，翦翦其束帛。
輸官給邊用，辛苦何足惜。
大勝漢繚綾，粉涴不再著。
織圖二十四首·蠶蛾
作者：樓璹
朝代：宋

蛾初脫纏縛，如蝶栩栩然。
得偶粉翅光，散子金粟圜。
歲月判悠悠，種嗣期綿綿。
送蛾臨遠水，早歸屬明年。
織圖二十四首·餵蠶
作者：樓璹
朝代：宋

蠶兒初飯時，桑葉如錢許。
扳條摘鵝黄，藉紙觀蟻聚。
屋頭草木長，窗下兒女語。
日長人頗閒，鍼線隨緝補。
耕圖二十一首·一耘
作者：樓璹
朝代：宋

時雨既已降，良苗日懷新。
去草如去惡，務令盡陳根。
泥蟠任犢鼻，膝行生浪紋。
眷惟聖天子，儻亦思鳥耘。
耕圖二十一首·三耘
作者：樓璹
朝代：宋

農田亦甚劬，三復事耘耔。
經年苦艱食，喜見苗薿薿。
老農念一飽，對此出饞水。
願天均雨暘，滿野如雲委。
耕圖二十一首·二耘
作者：樓璹
朝代：宋

解衣日炙背，戴笠汗濡首。
敢辭冒炎蒸，但欲去莨莠。
壺漿與簞食，亭午來餉婦。
要兒知稼穡，豈曰事携幼。
耕圖二十一首·入倉
作者：樓璹
朝代：宋

天寒牛在牢，歲暮粟入庾。
田父有餘樂，炙背卧檐廡。
却愁催賦租，胥吏來旁午。
輸官王事了，索飯兒叫怒。
耕圖二十一首·布秧
作者：樓璹
朝代：宋

舊穀發新穎，梅黄雨生肥。
下田初播殖，却行手奮揮。
明朝望平疇，綠鍼刺風漪。
審此一寸根，行作合穗期。
耕圖二十一首·拔秧
作者：樓璹
朝代：宋

新秧初出水，渺渺翠毯齊。
清晨且拔擢，父子爭提携。
既沐青滿握，再櫛根無泥。
及時趁芒種，散著畦東西。
耕圖二十一首·持穗
作者：樓璹
朝代：宋

霜時天氣佳，風勁木葉脫。
持穗及此時，連枷聲亂發。
黄雞啄遺粒，烏鳥喜聒聒。
歸家抖塵埃，夜屋燒榾柮。
耕圖二十一首·插秧
作者：樓璹
朝代：宋

晨雨麥秋潤，午風槐夏凉。
谿南與谿北，嘯歌插新秧。
拋擲不停手，左右無亂行。
我將教秧馬，代勞民莫忘。
耕圖二十一首·收刈
作者：樓璹
朝代：宋

田家刈穫時，腰鎌競倉卒。
霜濃手龜坼，日永身罄折。
兒童行拾穗，風色凌短褐。
歡呼荷擔歸，望望屋山月。
耕圖二十一首·杷耨
作者：樓璹
朝代：宋

雨笠冒宿霧，風蓑擁春寒。
破塊得甘霔，齧塍浸微瀾。
泥深四蹄重，日暮兩股酸。
謂彼牛後人，著鞭無作難。
耕圖二十一首·浸種
作者：樓璹
朝代：宋

谿頭夜雨足，門外春水生。
筠籃浸淺碧，嘉穀抽新萌。
西疇將有事，耒耜隨晨興。
隻雞祭句芒，再拜祈秋成。
耕圖二十一首·淤蔭
作者：樓璹
朝代：宋

殺草聞吳兒，灑灰傳自祖。
田田皆沃壤，泫泫流膏乳。
塍頭烏啄泥，谷口鳩喚雨。
敢望稼如雲，工夫蓋如許。
耕圖二十一首·灌溉
作者：樓璹
朝代：宋

揠苗鄙宋人，抱甕慚蒙莊。
何如銜尾鴉，倒流竭池塘。
䆉䅉舞翠浪，籧篨生晝凉。
斜陽耿衰柳，笑歌閒女郎。
耕圖二十一首·登場
作者：樓璹
朝代：宋

禾黍已登場，稍覺農事優。
黄雲滿高架，白水空西疇。
用此可卒歲，願言免防秋。
太平本無象，村舍炊煙浮。
耕圖二十一首·碌碡
作者：樓璹
朝代：宋

力田巧機事，利器由心匠。
翩翩轉圜樞，衮衮鳴翠浪。
三春欲盡頭，萬頃平如掌。
漸暄牛已喘，長懷丙丞相。
耕圖二十一首·礱
作者：樓璹
朝代：宋

推挽人摩肩，展轉石礪齒。
殷床作春雷，旋風落雲子。
有如布山川，部婁勢相峙。
前時斗量珠，滿眼俄有此。
耕圖二十一首·簸揚
作者：樓璹
朝代：宋

臨風細揚簸，糠粃零風前。
傾瀉雨聲碎，把翫玉粒圓。
短裙箕帚婦，收拾亦已專。
豈圖較斗升，未敢忘凶年。
耕圖二十一首·籭
作者：樓璹
朝代：宋

茅檐閒杵臼，竹屋細籭簸。
照人珠琲光，奮臂風雨過。
計功初不淺，飽食良自賀。
西鄰華屋兒，醉飽正高卧。
耕圖二十一首·耕
作者：樓璹
朝代：宋

東皋一犂雨，布穀初催耕。
綠野暗春曉，烏犍苦肩赬。
我銜勸農字，杖策東郊行。
永懷歷山下，法事關聖情。
耕圖二十一首·耖
作者：樓璹
朝代：宋

脫绔下田中，盎漿著塍尾。
巡行遍畦畛，扶耖均泥滓。
遲遲春日斜，稍稍樵歌起。
薄暮佩牛歸，共浴前谿水。
耕圖二十一首·舂碓
作者：樓璹
朝代：宋

娟娟月過牆，簌簌風吹葉。
田家當此時，村舂響相答。
行聞炊玉香，會見流匙滑。
更須水轉輪，地碓勞蹴蹋。
句
作者：樓郁
朝代：宋

五經高閣倚雲開。
句
作者：樓錫
朝代：宋

但愛窗間冬日暖，不知門外北風涼。
浣溪沙
作者：樓鍔
朝代：宋

夏半陽烏景最長。小池不斷藕花香。電影雷聲催急雨，十分涼。芡剝明珠隨意嚼，瓜分瓊玉趁時嘗。雙槍堂深新釀好，且傳觴。
瓊花行
作者：樓鎌
朝代：宋

瓊花未信無雙無，特與翔鶴游江都。
炷香展敬下古殿，相羊盤礴亭南隅。
我欲歌之詞，我欲聲之詩。
龍蛇滿四壁，妍醜紛淋漓。
一笑訊花花不語，斯須花以臆對之。
自從天上來蕃釐，墨卿楚客知心誰。
本來有是自三異，惠肅一辯公寵賁。
厥今太守有父風，兩句寫出無雙意。
直教彈壓千萬春，香不隨風潛墮地。
我聞此語警且喜，不孤迢遞來千里。
花兮報稱爲如何，年年三月花開多。
靈泉寺
作者：樓鐩
朝代：宋

孺興往事亦難明，對景思人想獨清。
黄絹異時留好語，幽泉千古擅佳名。
五星巧作聯珠勢，一派嘗聞瀉玉聲。
他日相逢如話舊，也曾到此會簪纓。
都下作
作者：樓雲卧
朝代：宋

紅塵車馬道，曾向閙中看。
貴賤人多等，利名心一般。
侯門崇嗜慾，客路薄孤寒。
誰肯翻然悟，尋仙求大丹。
故侍讀黄公挽詩
作者：權安節
朝代：宋

西南人物早推先，入踐華途譽望全。
朱邸談經忠貫日，黄扉批敕力回天。
敬王素學真無負，憂國沉疴竟莫痊。
初政遽辜求助意，忍觀遺事照青編。
寄靖安令
作者：權巽
朝代：宋

嵯峨幽谷山，寂寞彭澤令。
絕境空自奇，高標岌相映。
石門山
作者：權巽
朝代：宋

茲山甲天下，葱翠自開闢。
石磴緣空青，新營眩金碧。
題李唐畫賜王都提舉并賜長壽酒
作者：權德輿
朝代：宋

恩霑長壽酒，歸遺同心人。
滿酌共君醉，一杯千萬春。
南歌子
作者：權無染
朝代：宋

一點檀心紫，千重粉翅光。薔薇水浸淡鵝黃。別是一般風韻、斷人腸。有豔難欺雪，無花可此香。尋思無計與幽芳。除是玉人清瘦、道家妝。
南歌子
作者：權無染
朝代：宋

照水金蓮小，披風寶麝浮。雪中開佔百花頭。一味瀟瀟灑灑、自風流。病態含春瘦，芳魂傍月愁。輕煙微雨更清幽。遮莫姚黃相併、也應羞。
孤館深沈
作者：權無染
朝代：宋

瓊英雪豔嶺梅芳。天付與清香。向臘後春前，解壓萬花，先佔東陽。擬待折、一枝相贈，奈水遠天長。對妝面、忍聽羌笛，又還空斷人腸。
烏夜啼
作者：權無染
朝代：宋

洗盡鉛華汙，玉顏自發輕紅。無言雪月黃昏後，別是個丰容。骨瘦難禁消瘦，香寒不併芳穠。與君高卻看花眼，紅紫謾春風。
二月九日遊百門泉覽□由殿院有詩刻石因用其韻書之並律詩奉呈·其一
作者：權邦彥
朝代：宋

西山□人巧相逼，興欲乘風先兩腋。
犯寒策馬古共城，未見春林眩紅碧。
土膏浮焰遠沄沄，野燒舊痕明皪皪。
造幽忽覺累物異，心瑩如澄眼如拭。
山根出泉泉湧竇，泓此一樣玻璃色。
炯然毛髪立可數，我欲探之還杖植。
酈元水經陸羽品，甲乙未許來輕敵。
徑須乘夜□□□，□試飛橈撥雲跡。
寒垣奔□□長□，□帽多塵更吹炙。
偶來娛此得閑曠，塵土自無何用滌。
境清意徹兩相會，坐對行吟一傾臆。
鷗鷺飛浮亦閑暇，知我忘機羣可人。
擬將筆力出□□，□□才□費雕刻。
荒乘野逸不知倦，是樂箇中真自適。
暮歸穿邑驚市人，應笑新遷二千石。
二月九日遊百門泉覽□由殿院有詩刻石因用其韻書之並律詩奉呈·其二
作者：權邦彥
朝代：宋

眼看綠凈思悠哉，縐縠圓珠串欲裁。
舡穩恍如雲外去，鳥飛驚自鑑中來。
浺瀜陂浸秦山碎，觱沸泉縈濟水回。
何似此閑弄明月，月中長嘯有高臺。
樂平道中
作者：權邦彥
朝代：宋

稻米流脂薑紫芽，芋魁肥白蔗糖沙。
村村沽酒喚客喫，並舍有溪魚可叉。
枹鼓不鳴盜賊少，雞豚里舍語聲嘩。
賽神還了今年願，又整明年龍骨車。
浙源山
作者：權邦彥
朝代：宋

一抹冷雲遮嶺半，千章古木滿巖隈。
山深林合失昏晝，路轉溪迴迷去來。
鷹隼翻空何事擊，猿猱緣壁爲誰哀。
此行步步山寮界，歸雁詩圖相對開。
通天岩
作者：欧演
朝代：宋

每逢胜境便留神，一路桃花别汉秦。绕刹苔封高士迹，临溪客问野人津。纡回松竹看非俗，罗列山川识有真。踏遍岭头天尺五，飘飘已觉迥风尘。
通天岩
作者：欧演
朝代：宋

每逢胜境便留神，一路桃花别汉秦。
绕剎苔封高士蹟，临溪客问野人津。
纡回松竹看非俗，罗列山川识有真。
踏遍岭头天尺五，飘飘已觉迥风尘。
句
作者：欧良
朝代：宋

璧固君所寄，镜亦妾所惜。乍可返君璧，妾镜不可得。红黄冬树叶，紫翠夕阳山。
句·其一
作者：欧良
朝代：宋
体裁：句

璧固君所寄，镜亦妾所惜。乍可返君璧，妾镜不可得。
句·其二
作者：欧良
朝代：宋

红黄冬树叶，紫翠夕阳山。
多丽·杨花
作者：欧良
朝代：宋
体裁：词

日初长，宝猊一缕沈烟。绿阴新、垂杨亭榭，知谁巧擘香绵。有时共、落红零乱，有时共、芳草留连。只道无情，那知有意，几回飞遍绮窗前。人争讶、艳阳三月，乾雪舞晴天。游丝外，不堪燕掠，无奈蜂黏。那小鬟、忒煞娇劣，漫镇日倚栏杆。轻吹处、朱唇的的，閒拈处、玉笋纤纤。爱点猩罗，装成蛮缬，嗔人不许放朱帘。端相好、蓦然风起，特送上秋千。明朝看，池塘雨过，萍翠应添。
踏莎行·雁字成行
作者：欧阳
朝代：宋
体裁：词

雁字成行，角声悲送。
无端又作长安梦。
青衫小帽这回来，安仁两鬓秋霜重。
孤馆残灯，小楼钟动。
马踢踏破前村冻。
平生牵系为浮名，名垂万古知何用。
句
作者：欧阳光祖
朝代：宋

白发骎骎吾老矣，名场从此欲投簪。
句
作者：欧阳光祖
朝代：宋

白髮骎骎吾老矣，名场从此欲投簪。
和朱元晦九曲棹歌
作者：欧阳光祖
朝代：宋

听取渔歌说武夷，武夷九曲水涟漪。放舟理棹从头去，三十六峰天下奇。一曲回看天鉴池，一边草木与云齐。金龙玉简无寻处，花自春风鸟自啼。玉女峰临二曲流，刳心学道几春秋。东风不信心如铁，却放石楠花满头。仙人驾船朝上真，三曲溪流日浅清。读书岩前闻鹤唳，恐是旧时弦诵声。日日金鸡啁哳鸣，仙机岩前冬复春。系舟四曲看题石，诗与人存今几人。五曲溪回屋数椽，上依翠壁下流泉。幽居不用立名字，大隐一峰高插天。仙掌峰边仙浴堂，泉声戛戛漱琳琅。流从六曲滩头去，犹带落花风里香。七曲溪边古寺基，石塘春水绿漪漪。澄波不见招提影，只有山光似旧时。神仙蜕骨鼓楼山，一去丹霄更不还。停舟八曲访遗迹，风雨萧萧生暮寒。游遍丹山与翠崖，新村渡口日西颓。神仙有无不可问，欸乃数声归去来。
和朱元晦九曲棹歌·其一
作者：欧阳光祖
朝代：宋
体裁：七言绝句

听取渔歌说武夷，武夷九曲水涟漪。放舟理棹从头去，三十六峰天下奇。
和朱元晦九曲棹歌·其一〇
作者：欧阳光祖
朝代：宋

游遍丹山与翠崖，新村渡口日西颓。
神仙有无不可问，欵乃数声归去来。
和朱元晦九曲棹歌·其七
作者：欧阳光祖
朝代：宋

仙掌峰边仙浴堂，泉声戛戛漱琳琅。流从六曲滩头去，犹带落花风里香。
和朱元晦九曲棹歌·其七
作者：欧阳光祖
朝代：宋

仙掌峰边仙浴堂，泉声戛戛潄琳琅。
流从六曲滩头去，犹带落花风裏香。
和朱元晦九曲棹歌·其三
作者：欧阳光祖
朝代：宋
体裁：七言绝句

玉女峰临二曲流，刳心学道几春秋。东风不信心如铁，却放石楠花满头。
和朱元晦九曲棹歌·其九
作者：欧阳光祖
朝代：宋
体裁：七言绝句

神仙蜕骨鼓楼山，一去丹霄更不还。停舟八曲访遗迹，风雨萧萧生暮寒。
和朱元晦九曲棹歌·其二
作者：欧阳光祖
朝代：宋

一曲回看天鉴池，一边草木与云齐。金龙玉简无寻处，花自春风鸟自啼。
和朱元晦九曲棹歌·其二
作者：欧阳光祖
朝代：宋

一曲回看天鑑池，一边草木与云齐。
金龙玉简无寻处，花自春风鸟自啼。
和朱元晦九曲棹歌·其五
作者：欧阳光祖
朝代：宋

日日金鸡啁哳鸣，仙机岩前冬复春。系舟四曲看题石，诗与人存今几人。
和朱元晦九曲棹歌·其五
作者：欧阳光祖
朝代：宋

日日金鸡啁哳鸣，仙机岩前冬復春。
繫舟四曲看题石，诗与人存今几人。
和朱元晦九曲棹歌·其八
作者：欧阳光祖
朝代：宋
体裁：七言绝句

七曲溪边古寺基，石塘春水绿漪漪。澄波不见招提影，只有山光似旧时。
和朱元晦九曲棹歌·其六
作者：欧阳光祖
朝代：宋

五曲溪回屋数椽，上依翠壁下流泉。幽居不用立名字，大隐一峰高插天。
和朱元晦九曲棹歌·其六
作者：欧阳光祖
朝代：宋

五曲溪回屋数椽，上依翠壁下流泉。
幽居不用立名字，大隠一峰高插天。
和朱元晦九曲棹歌·其十
作者：欧阳光祖
朝代：宋

游遍丹山与翠崖，新村渡口日西颓。神仙有无不可问，欸乃数声归去来。
和朱元晦九曲棹歌·其四
作者：欧阳光祖
朝代：宋

仙人驾船朝上真，三曲溪流日浅清。读书岩前闻鹤唳，恐是旧时弦诵声。
和朱元晦九曲棹歌·其四
作者：欧阳光祖
朝代：宋

仙人驾船朝上真，三曲溪流日浅清。
读书岩前闻鹤唳，恐是旧时絃诵声。
满江红·寿吴漕正月十五
作者：欧阳光祖
朝代：宋

恰则元宵，灿万灯、星球如昼。春乍暖、化工未放，十分花柳。和气并随灯夕至，一时钟作人间秀。问烟霄、直上舌含香，文摛绣。命世杰，调元手。荆楚地，淹留久。看日边追诏，印垂金斗。翠竹苍松身逾健，蛾儿雪竹人如旧。愿湘江、卷入玉壶中，为公寿。
满江红·恰则元宵
作者：欧阳光祖
朝代：宋
体裁：词

恰则元宵，灿万灯、星球如昼。
春乍暖、化工未放，十分花柳。
和气并随灯夕至，一时锺作人间秀。
问烟霄、直上舌含香，文摛绣。
命世杰，调元手。
荆楚地，淹留久。
看日边追诏，印垂金斗。
翠竹苍松身逾健，蛾儿雪竹人如旧。
愿湘江、卷入玉壶中，为公寿。
满江红（寿吴漕·正月十五）
作者：欧阳光祖
朝代：宋

恰则元宵，灿万灯、星球如昼。春乍暖、化工未放，十分花柳。和气并随灯夕至，一时钟作人间秀。问烟霄、直上舌含香，文摛绣。
命世杰，调元手。荆楚地，淹留欠。看日边追诏，印垂金斗。翠竹苍松身逾健，蛾儿雪竹论人如旧。愿湘江、卷入玉壶中，为公寿。
瑞鹤仙（寿虞守·三月初十）
作者：欧阳光祖
朝代：宋
体裁：词

得毛韩经学。振祖风，挺挺凌烟勋业。文章世为甲。果妙龄秀发，荐膺衡鹗。名登雁塔。访梅仙，种河阳桃李，从兹两绾铜符，多少吏民欢洽。庆惬。归来整顿，松竹笑傲，武夷溪壑。韶光恰匝。清明过了旬浃。喜当初度日。称觞春酒，一饮红生双颊。愿儿孙，世袭簪缨，代常不乏。
赠篆书吴全仲古风
作者：欧阳光祖
朝代：宋

黄帝史仓初作书，依类象形书亦疏。兽蹄鸟迹颇奇怪，乾端坤倪微发舒。周籀大篆十五篇，体制渐与苍史殊。秦兼七国有天下，混一土宇同书车。赵高采历竞新作，胡母博学誇宏模。是时小篆方挺出，苍籀字画勤芟除。云阳系囚变隶体，世喜简便争奔趋。人文日巧伪日胜，古意自此皆荒芜。峄山野火惟焦苏，苦县光和碑亦无。宣王石鼓后来出，真赝莫订徒嗟吁。阳冰凛凛及前辈，字骨瘦硬中敷腴。潮乎下笔亦清切，杜陵谓与李蔡俱。寂寥恍已隔千载，游心艺苑惟长驱。我朝巨笔惟章徐，武夷近数延陵吴。吴君心近觑天巧，瘦不露骨肥不粗。小字银钩铁画如，大字龙蛇相郁纡。上穷羲黄下秦汉，掎摭彝鼎并盘盂。知音惜无浣花老，侯门欲曳邹阳裾。劝君行矣勿留滞，识真四海多通儒。莫学妇人写阴符，莫作奇字索酒沽。摩崖他日颂功德，大字深刻真良图。
赠篆书吴全仲古风
作者：欧阳光祖
朝代：宋

黄帝史仓初作书，依类象形书亦疏。
兽蹄鸟迹颇奇怪，干端坤倪微发舒。
周籀大篆十五篇，体制渐与苍史殊。
秦兼七国有天下，混一土宇同书车。
赵高采历竞新作，胡母博学夸宏橅。
是时小篆方挺出，苍籀字画勤芟除。
云阳繫囚变隶体，世喜简便争奔趋。
人文日巧僞日胜，古意自此皆荒芜。
峄山野火惟焦苏，苦县光和碑亦无。
宣王石鼓后来出，真贋莫订徒嗟吁。
阳冰凛凛及前辈，字骨瘦硬中敷腴。
潮乎下笔亦清切，杜陵谓与李蔡俱。
寂寥恍已隔千载，游心艺苑惟长驱。
我朝巨笔惟章徐，武夷近数延陵吴。
吴君心近觑天巧，瘦不露骨肥不粗。
小字银鈎铁画如，大字龙蛇相鬰纡。
上穷羲黄下秦汉，掎摭彝鼎并盘盂。
知音惜无浣花老，侯门欲曳邹阳裾。
劝君行矣勿留滞，识真四海多通儒。
莫学妇人写阴符，莫作奇字索酒沽。
摩崖他日颂功德，大字深刻真良图。
游开山寺
作者：欧阳子槐
朝代：宋
体裁：七言律诗

高平北路入禅堂，行转茅冈上石冈。壑险桥危需一苇，山深树古立千章。禽声呖呖如簧巧，溪曲湾湾似带长。我欲拂衣登绝顶，低徊吟啸白云乡。
为琛上人题
作者：欧阳守道
朝代：宋
体裁：七言律诗

今日有心还有累，当来无窄亦无宽。难将世事眉双皱，尽付尘缘指一弹。烦恼不从生处有，应酬都向梦中看。不知向去宽多少，万里秋空孤月寒。
索胡学圣诗
作者：欧阳守道
朝代：宋
体裁：七言律诗

为候君诗十日留，无诗何以别交游。自缘白雪难于和，莫把明珠暗处投。往施固惭三不报，此鸣傥许两相酬。今番但挈空囊去，湘水湘山段段愁。
钓雪歌
作者：欧阳守道
朝代：宋
体裁：古风

上天同云兮雨雪其霏，之子于钓兮在水之湄。鱼潜于渊兮不可求思，泌之洋洋兮可以乐饥。
题兴善院净师月岩图
作者：欧阳守道
朝代：宋

君不见长安市，扰扰行人如聚蚁。不惟贾客与廛民，往往冠绅大夫士。投身闹处思山林，欲归未归长苦心。夜深灯火如白昼，呕哑弦管喧繁音。孤客欲眠眠不得，四更五更人暂息。忽然车毂鸣枕中，百官朝早传呼亟。我时起坐一喟然，推窗孤月方流天。嗟哉市朝不知夜，挹此清景何由缘。归求重觅麋鹿伴，尘劳馀业犹羁绊。高僧过我出画图，月照岩心僧仰看。有岩有月尽佳哉，僧叉不俗何方来。此岩岂是南海观，不然五台峨眉雁荡与天台。岩空月圆僧静坐，不用话头劳勘破。人言腰钱骑鹤上扬州，何如岩中月下从僧游。
题兴善院凈师月岩图
作者：欧阳守道
朝代：宋

君不见长安市，扰扰行人如聚蚁。
不惟贾客与廛民，往往冠绅大夫士。
投身闹处思山林，欲归未归长苦心。
夜深灯火如白昼，呕哑絃管喧繁音。
孤客欲眠眠不得，四更五更人暂息。
忽然车毂鸣枕中，百官朝早传呼亟。
我时起坐一喟然，推窗孤月方流天。
嗟哉市朝不知夜，挹此清景何由缘。
归求重觅麋鹿伴，尘劳余业犹羁绊。
高僧过我出画图，月照岩心僧仰看。
有岩有月尽佳哉，僧叉不俗何方来。
此岩岂是南海观，不然五台峨眉鴈荡与天台。
岩空月圆僧静坐，不用话头劳勘破。
人言腰钱骑鹤上扬州，何如岩中月下从僧游。
刻石
作者：欧阳庆甫
朝代：宋

地僻人稀能几家，清泉漱玉石攲斜。客来访我惭无具，洗甑炊香更点茶。
刻石
作者：欧阳庆甫
朝代：宋

地僻人稀能几家，清泉漱玉石欹斜。
客来访我惭无具，洗甑炊香更点茶。
游金庭观
作者：欧阳建世
朝代：宋
体裁：七言绝句

右军平昔爱观鹅，尚有池塘聚渌波。但见当时尘迹在，徘徊终日对嵯峨。
与玉泉长老
作者：欧阳景
朝代：宋
体裁：七言绝句

金銮来觅玉泉书，金玉相逢价倍殊。到了不干藤蔓事，葫芦自去缠葫芦。
句
作者：欧阳景
朝代：宋

清明时节正秾芳。遍向蜀都呈巧样，被人翻入锦纹头。
句
作者：欧阳景
朝代：宋

清明时节正稼芳。
句·其一
作者：欧阳景
朝代：宋

清明时节正秾芳。
句·其三
作者：欧阳景
朝代：宋

徧向蜀都呈巧样，被人翻入锦纹头。
句·其三
作者：欧阳景
朝代：宋

遍向蜀都呈巧样，被人翻入锦纹头。
句·其二
作者：欧阳景
朝代：宋

最是风流堪赏处，美人收作裛衣香。
摸鱼儿·正当绂麟时候
作者：欧阳朝阳
朝代：宋
体裁：词

正当绂麟时候，秋香还弄清晓。双旌五马人间贵，千里共腾欢笑。人未老。看绿鬓朱颜，赢得花簪帽。兽炉篆袅。听檀板轻敲，歌珠一串，依约似蓬岛。青云步，九万论程未了。芹宫多世仪表。提封晋郡重拈出，留样他年称好。书上考。怕种满棠阴，丹诏催归早。安期献枣。对鹤健丹香，龟轻莲叶，起舞醉清醥。
奉借子进接䍦
作者：欧阳棐
朝代：宋
体裁：七言绝句

奉借山公旧接䍦，最宜筇杖与荷衣。习家池上花初盛，醉后多应倒载归。
七夕后一日寄陈巨济
作者：欧阳澈
朝代：宋

高楼昨夜西风转，耿耿银河云叶卷。擎空皎月弄婵娟，领略溪山堪指点。秋光次第磨青铜，一味清凉袭庭院。遥知天外鹊桥成，织女牛郎会佳燕。凭高翻忆凤楼人，慇勤乞巧陈芳奠。可堪目断心旌摇，砌成幽恨无人展。促樽欣得莫逆交，脉脉閒愁凭理遣。清狂举白话平生，午夜香燃残宝篆。凄凉此际忆年时，烂漫琼楼兴不浅。
七夕后一日寄陈巨济
作者：欧阳澈
朝代：宋

高楼昨夜西风转，耿耿银河云叶卷。
擎空皎月弄婵娟，领略溪山堪指点。
秋光次第磨青铜，一味清凉袭庭院。
遥知天外鹊桥成，织女牛郎会佳燕。
凭高翻忆凤楼人，慇懃乞巧陈芳奠。
可堪目断心旌揺，砌成幽恨无人展。
促樽欣得莫逆交，脉脉閒愁凭理遣。
清狂举白话平生，午夜香燃残宝篆。
凄凉此际忆年时，烂漫琼楼兴不浅。
世弼再和见赠又次韵复之其词皆辟其诗中之语
作者：欧阳澈
朝代：宋

功业未能光史册，醉吟且尔会朋游。潜心深造诗书府，摘句蕲惊翰墨流。莘野耕烟须释耒，磻溪钓月暂乘舟。风云一旦逢知已，直取三公位黑头。三尺丝桐追古意，一床文史伴閒身。宁甘岑寂配前哲，羞逐纷华溷世人。遵辖喜投延上客，莱衣时戏奉偏亲。由来善恶如冰炭，寄迹于今动择邻。
世弼再和见赠又次韵復之其词皆闢其诗中之语·其二
作者：欧阳澈
朝代：宋
体裁：七言律诗

三尺丝桐追古意，一床文史伴閒身。宁甘岑寂配前哲，羞逐纷华溷世人。遵辖喜投延上客，莱衣时戏奉偏亲。由来善恶如冰炭，寄迹于今动择邻。
世弼原上晚望和韵见寄因复之
作者：欧阳澈
朝代：宋

绿消暮霭满空秋，念远凭高陇上游。一片孤云生远岫，数声断雁落寒流。风前无绪愁闻笛，天际何人误识舟。步月可寻岩下叟，试将圆玉锁神头。鸠杖吟行笑拨云，我疑贾岛是前身。名高郑谷耕烟叟，乐过严滩钓月人。俯听鸣蛩争唧唧，潜窥宿鸟各亲亲。田家有秫俱篘酒，乘兴何妨遍访邻。
世弼原上晚望和韵见寄因復之·其一
作者：欧阳澈
朝代：宋
体裁：七言律诗

绿消暮霭满空秋，念远凭高陇上游。一片孤云生远岫，数声断雁落寒流。风前无绪愁闻笛，天际何人误识舟。步月可寻岩下叟，试将圆玉锁神头。
世弼原上晚望和韵见寄因復之·其二
作者：欧阳澈
朝代：宋
体裁：七言律诗

鸠杖吟行笑拨云，我疑贾岛是前身。名高郑谷耕烟叟，乐过严滩钓月人。俯听鸣蛩争唧唧，潜窥宿鸟各亲亲。田家有秫俱篘酒，乘兴何妨遍访邻。
世弼和酬因继韵以赠之
作者：欧阳澈
朝代：宋

快意不忧原宪病，翛然常作子长游。胸中气焰摩星斗，笔下辞源倒峡流。闵子家风惟啜水，龟蒙活计在渔舟。杜陵太瘦多诗苦，白雪无情已满头。摆除尘网萦缠累，占得壶天放旷身。世业文章俱拔萃，家传清白耻求人。鼓琴颜巷贫而乐，裹饭桑门淡以亲。闻说甑尘虽屡矣，不甘贷粟向诸邻。
世弼和酬因继韵以赠之·其一
作者：欧阳澈
朝代：宋
体裁：七言律诗

快意不忧原宪病，翛然常作子长游。胸中气焰摩星斗，笔下辞源倒峡流。闵子家风惟啜水，龟蒙活计在渔舟。杜陵太瘦多诗苦，白雪无情已满头。
世弼和酬因继韵以赠之·其二
作者：欧阳澈
朝代：宋

摆除尘网萦纒累，占得壶天放旷身。
世业文章俱拔萃，家传清白耻求人。
鼓琴颜巷贫而乐，褁饭桑门淡以亲。
闻说甑尘虽屡矣，不甘贷粟向诸邻。
世弼和酬因继韵以赠之·其二
作者：欧阳澈
朝代：宋

摆除尘网萦缠累，占得壶天放旷身。世业文章俱拔萃，家传清白耻求人。鼓琴颜巷贫而乐，裹饭桑门淡以亲。闻说甑尘虽屡矣，不甘贷粟向诸邻。
世弼读白乐天放言诗仿其体依前韵作数首见寄因和答之亦仿乐天之体
作者：欧阳澈
朝代：宋

如簧巧语何须听，似海侯门岂足游。太华崇高无弃土，沧浪合并纳纤流。未要季子荣亲印，已买陶朱佚老舟。藏器待时须大用，耻争蜗角与蝇头。驷马华轩终得志，箪瓢捽茹且潜身。隋珠莫弹排空雀，和璧休投按剑人。画史解衣须遇鉴，齐门鼓瑟信难亲。索瘢洗垢从教谤，澡雪襟怀与道邻。抟鹏休笑蓬蒿适，燕雀岂知鸿鹄游。颜蹠贤愚终莫域，渭泾清浊自殊流。绠长方可探深井，水浅安能泛大舟。独爱乐天吟著句，输赢待看局终头。言行枢机宜慎发，利名缰锁苦萦身。无非入市攫金客，谁似临畦抱瓮人。鸿雁弟兄犹列序，虎狼父子尚相亲。刀锥不用争蜗角，请学当时阙党邻。
世弼读白乐天放言诗仿其体依前韵作数首见寄因和答之亦仿乐天之体·其三
作者：欧阳澈
朝代：宋

抟鹏休笑蓬蒿适，燕雀岂知鸿鹄游。
颜跖贤愚终莫域，渭泾清浊自殊流。
绠长方可探深井，水浅安能泛大舟。
独爱乐天吟着句，输赢待看局终头。
世弼读白乐天放言诗仿其体依前韵作数首见寄因和答之亦仿乐天之体·其三
作者：欧阳澈
朝代：宋

抟鹏休笑蓬蒿适，燕雀岂知鸿鹄游。颜蹠贤愚终莫域，渭泾清浊自殊流。绠长方可探深井，水浅安能泛大舟。独爱乐天吟著句，输赢待看局终头。
世弼读白乐天放言诗仿其体依前韵作数首见寄因和答之亦仿乐天之体·其二
作者：欧阳澈
朝代：宋

驷马华轩终得志，箪瓢捽茹且潜身。隋珠莫弹排空雀，和璧休投按剑人。画史解衣须遇鉴，齐门鼓瑟信难亲。索瘢洗垢从教谤，澡雪襟怀与道邻。
世弼读白乐天放言诗仿其体依前韵作数首见寄因和答之亦仿乐天之体·其二
作者：欧阳澈
朝代：宋

驷马华轩终得志，箪瓢捽茹且潜身。
隋珠莫弹排空雀，和璧休投按剑人。
画史解衣须遇鑑，齐门鼔瑟信难亲。
索瘢洗垢从教谤，澡雪襟怀与道邻。
世弼读白乐天放言诗仿其体依前韵作数首见寄因和答之亦仿乐天之体·其四
作者：欧阳澈
朝代：宋

言行枢机宜慎发，利名缰锁苦萦身。无非入市攫金客，谁似临畦抱瓮人。鸿雁弟兄犹列序，虎狼父子尚相亲。刀锥不用争蜗角，请学当时阙党邻。
世弼读白乐天放言诗仿其体依前韵作数首见寄因和答之亦仿乐天之体·其四
作者：欧阳澈
朝代：宋

言行枢机宜慎发，利名缰锁苦萦身。
无非入市攫金客，谁似临畦抱罋人。
鸿雁弟兄犹列序，虎狼父子尚相亲。
刀锥不用争蜗角，请学当时阙党邻。
临川戏留友人
作者：欧阳澈
朝代：宋
体裁：七言律诗

山童泽涸欲金流，小雨廉纤陡变秋。河朔饮徒方快意，鲈鱼归兴不如休。歌姝况有飞琼侣，结客当为掷果游。一曲阳关肠断尽，未应闻此不迟留。
临溪弱柳
作者：欧阳澈
朝代：宋

柳弄娇黄暖律催，临溪约略笑残梅。
鸭头春水回环绿，龟甲屏山掩映开。
媚日依依笼雾阁，揺风袅袅拂烟桅。
柔丝恨不同攀折，独立江皋首重回。
临溪弱柳
作者：欧阳澈
朝代：宋

柳弄娇黄暖律催，临溪约略笑残梅。鸭头春水回环绿，龟甲屏山掩映开。媚日依依笼雾阁，摇风袅袅拂烟桅。柔丝恨不同攀折，独立江皋首重回。
借前韵书怀呈显道
作者：欧阳澈
朝代：宋

结茅高隐倦奔驰，寂寂无人叩竹扉。快意未能荣驷马，宁亲且尔戏斑衣。蹑云腾踏终当隐，钓渭栖迟岂久微。洗垢索瘢何足恤，铄金众口任人非。
借前韵书怀呈显道
作者：欧阳澈
朝代：宋

结茅高隠倦奔驰，寂寂无人叩竹扉。
快意未能荣驷马，宁亲且尔戏斑衣。
蹑云腾踏终当隠，钓渭栖迟岂久微。
洗垢索瘢何足恤，铄金众口任人非。
傅岩小酌于草堂因继前韵纪赠岩叟
作者：欧阳澈
朝代：宋

遁戢云岩古景幽，烟霞常伴赤松游。陶陶经醉穷千古，落落谈玄贯九流。眷爱猥蒙迎倒屣，追寻常欲棹扁舟。丝桐古调无人识，每辱知音为点头。磊落胸襟造道真，江湖十载自由身。虽无伟绩留当世，恰有清名异众人。角里先生常愿友，香山居士每求亲。抠衣顾我虽几数，赖得诗翁诱善邻。
傅岩小酌于草堂因继前韵纪赠岩叟·其一
作者：欧阳澈
朝代：宋

遁戢云岩古景幽，烟霞常伴赤松游。
陶陶经醉穷千古，落落谈玄贯九流。
眷爱猥蒙迎倒屣，追寻常欲棹扁舟。
丝桐古调无人识，毎辱知音为点头。
傅岩小酌于草堂因继前韵纪赠岩叟·其一
作者：欧阳澈
朝代：宋

遁戢云岩古景幽，烟霞常伴赤松游。陶陶经醉穷千古，落落谈玄贯九流。眷爱猥蒙迎倒屣，追寻常欲棹扁舟。丝桐古调无人识，每辱知音为点头。
傅岩小酌于草堂因继前韵纪赠岩叟·其二
作者：欧阳澈
朝代：宋

磊落胸襟造道真，江湖十载自由身。
虽无伟绩留当世，恰有清名异众人。
甪里先生常愿友，香山居士毎求亲。
抠衣顾我虽几数，赖得诗翁诱善邻。
傅岩小酌于草堂因继前韵纪赠岩叟·其二
作者：欧阳澈
朝代：宋
体裁：七言律诗

磊落胸襟造道真，江湖十载自由身。虽无伟绩留当世，恰有清名异众人。甪里先生常愿友，香山居士每求亲。抠衣顾我虽几数，赖得诗翁诱善邻。
傅岩小酌于草堂因继前韵纪赠岩叟·其二
作者：欧阳澈
朝代：宋

磊落胸襟造道真，江湖十载自由身。虽无伟绩留当世，恰有清名异众人。角里先生常愿友，香山居士每求亲。抠衣顾我虽几数，赖得诗翁诱善邻。
傅岩小酌于草堂因继前韵纪赠岩叟世弼读白乐天放言诗仿其体依前韵作数首见寄因和答之亦仿乐天之体·其一
作者：欧阳澈
朝代：宋
体裁：七言律诗

如簧巧语何须听，似海侯门岂足游。太华崇高无弃土，沧浪合并纳纤流。未要季子荣亲印，已买陶朱佚老舟。藏器待时须大用，耻争蜗角与蝇头。
傅岩居士挽词
作者：欧阳澈
朝代：宋

梦寐江湖仅十年，桑榆投老遁林泉。知人襟抱藏英鉴，奇我风标唤谪仙。妙论粲花今已矣，遗编戛玉尚依然。桐焦里巷知音少，几对云斋欲断弦。
傅岩居士挽词
作者：欧阳澈
朝代：宋

梦寐江湖仅十年，桑榆投老遁林泉。
知人襟抱藏英鉴，奇我风标唤谪仙。
妙论粲花今已矣，遗编戛玉尚依然。
桐焦里巷知音少，几对云斋欲断絃。
八月十四夜建中二三友过我清话因共把盏赏月从容谈笑不觉云容朦胧桂影淡泊端知是夕聚首骚池再谐佳会遂成四韵
作者：欧阳澈
朝代：宋

冰轮初讶一分亏，结客传觞笑语迟。云汉无端藏兔影，金波恨不蘸蟾枝。佐樽痛忆飞琼侣，染翰栽成感鬼诗。料得中秋月应朗，习池端约捧琼卮。
八月十四夜建中二三友过我清话因共把盏赏月从容谈笑不觉云容朦胧桂影淡泊端知是夕聚首骚池再谐佳会遂成四韵
作者：欧阳澈
朝代：宋

冰轮初讶一分亏，结客传觞笑语迟。
云汉无端藏兔影，金波恨不蘸蟾枝。
佐樽痛忆飞琼侣，染翰栽成感鬼诗。
料得中秋月应朗，习池端约捧琼巵。
原上晚步闻笛有感
作者：欧阳澈
朝代：宋

一笛谁横透晚空，伤怀真作鸟窥笼。
解龟换酒无知已，拾穂行歌喜屡丰。
沐雨秋山遮眼碧，舞风霜叶点溪红。
老农植杖来相问，藉草高谈夕照中。
原上晚步闻笛有感
作者：欧阳澈
朝代：宋

一笛谁横透晚空，伤怀真作鸟窥笼。解龟换酒无知已，拾穗行歌喜屡丰。沐雨秋山遮眼碧，舞风霜叶点溪红。老农植杖来相问，藉草高谈夕照中。
古诗寄游良臣兼简陈国镇
作者：欧阳澈
朝代：宋

虀盐兴浅知无策，谢绝归来事清白。
乱丝心绪尚纷如，时对风檐独扪虱。
会虽稽古补前愆，赤水遗珠不难索。
仰公学问又日新，磨砻幸偶谪仙人。
遥知议论到佳处，眉间喜气常津津。
我惭踪迹浪萍梗，欲亲棐几嗟因循。
飞奴寥落绝问幅，渇心依约生埃尘。
以胶投漆贵耐久，回光借烛期知贫。
情均骨肉非有素，白玉琢成心始固。
莫学纷纷轻薄儿，世情翻覆成云雨。
登云依旧高嵯峨，指掌江山胜概多。
佳眠风物未入梦，疑泛灵槎游绛河。
朅来乘兴须一往，飞觞烂醉横秋波。
膺门况有金闺彦，笔驱丽景森吟哦。
悠悠此志遂何日，款段相期踏雪过。
古诗寄游良臣兼简陈国镇
作者：欧阳澈
朝代：宋

齑盐兴浅知无策，谢绝归来事清白。乱丝心绪尚纷如，时对风檐独扪虱。会虽稽古补前愆，赤水遗珠不难索。仰公学问又日新，磨砻幸偶谪仙人。遥知议论到佳处，眉间喜气常津津。我惭踪迹浪萍梗，欲亲棐几嗟因循。飞奴寥落绝问幅，渴心依约生埃尘。以胶投漆贵耐久，回光借烛期知贫。情均骨肉非有素，白玉琢成心始固。莫学纷纷轻薄儿，世情翻覆成云雨。登云依旧高嵯峨，指掌江山胜概多。佳眠风物未入梦，疑泛灵槎游绛河。朅来乘兴须一往，飞觞烂醉横秋波。膺门况有金闺彦，笔驱丽景森吟哦。悠悠此志遂何日，款段相期踏雪过。
句世弼再和见赠又次韵复之其词皆辟其诗中之语·其一
作者：欧阳澈
朝代：宋
体裁：七言律诗

功业未能光史册，醉吟且尔会朋游。潜心深造诗书府，摘句蕲惊翰墨流。莘野耕烟须释耒，磻溪钓月暂乘舟。风云一旦逢知已，直取三公位黑头。
和世弼蓼花
作者：欧阳澈
朝代：宋

妆点千丛蘸碧流，宁甘淡伫对清秋。白蘋许共摇风细，黄菊欣同占景幽。羞泄异香招舞蝶，独施繁艳伴渔舟。懵腾醉眼牵情处，赢得凄凉一段愁。
和世弼蓼花
作者：欧阳澈
朝代：宋

粧点千丛蘸碧流，宁甘淡竚对清秋。
白苹许共揺风细，黄菊欣同占景幽。
羞泄异香招舞蝶，独施繁艶伴渔舟。
懵腾醉眼牵情处，赢得凄凉一段愁。
和世弼醉题显道筠轩
作者：欧阳澈
朝代：宋

北窗高隐傲羲皇，旋种琅玕列砌旁。端许鸾凰同遁戢，不容燕雀乱翱翔。侵床绿荫宜攲枕，拂袂清风快捧觞。好是雨馀良夜午，梦回添得数分凉。
和世弼醉题显道筠轩
作者：欧阳澈
朝代：宋

北窗高隠傲羲皇，旋种琅玕列砌旁。
端许鸾凰同遁戢，不容燕雀乱翱翔。
侵床绿荫宜欹枕，拂袂清风快捧觞。
好是雨余良夜午，梦回添得数分凉。
和世弼鸡冠花
作者：欧阳澈
朝代：宋
体裁：七言律诗

芳名从古号鸡冠，赭艳天然恰一般。不语宋窗何足赏，难通西谷漫劳看。倚风纵有如丹顶，遇敌应无似锦翰。空费栽培污庭砌，到头不若植芝兰。
和人题会仙楼
作者：欧阳澈
朝代：宋

朱甍飞峻势凌烟，卷白楼中悉谪仙。枕曲顿能逃外果，漱醪端欲继前贤。云屏环列蓬壶境，花锦均铺水墨天。涤濯吟魂强裁句，诗成冷笑满囊钱。
和人题会仙楼
作者：欧阳澈
朝代：宋

朱甍飞峻势凌烟，卷白楼中悉谪仙。
枕麯顿能逃外果，潄醪端欲继前贤。
云屏环列蓬壶境，花锦均铺水墨天。
涤濯吟魂强裁句，诗成冷笑满囊钱。
和元诗末篇之意二绝寄友人
作者：欧阳澈
朝代：宋

功名未许书麟阁，吟醉何妨晦竹溪。舌在自知非久困，且将诗礼教龟儿。酒圣会须中北海，机锋谁敢触曹溪。英雄自有回天力，造化都来只小儿。
和元诗末篇之意二绝寄友人·其一
作者：欧阳澈
朝代：宋
体裁：七言绝句

功名未许书麟阁，吟醉何妨晦竹溪。舌在自知非久困，且将诗礼教龟儿。
和元诗末篇之意二绝寄友人·其二
作者：欧阳澈
朝代：宋
体裁：七言绝句

酒圣会须中北海，机锋谁敢触曹溪。英雄自有回天力，造化都来只小儿。
和前韵勉子贤学诗
作者：欧阳澈
朝代：宋

雕镌风月摘佳篇，落笔尤宜法古贤。淬砺要如砻宝剑，清新蕲似冽寒泉。会同白句吟披锦，冷笑邕文卖得钱。诗社获公添一瑞，苦思须拍阆仙肩。
和前韵勉子贤学诗
作者：欧阳澈
朝代：宋

雕镌风月摘佳篇，落笔尤宜法古贤。
淬砺要如礲宝剑，清新蕲似冽寒泉。
会同白句吟披锦，冷笑邕文卖得钱。
诗社获公添一瑞，苦思须拍阆仙肩。
和前韵纪登高醉中景示世弼诸友
作者：欧阳澈
朝代：宋

芳晨秋兴浩无涯，结客凭高酒旋赊。送目喜观云缥缈，狂歌谁顾帽攲斜。笑他子美看茱实，要学樊川插菊花。竞说今年幸逢闰，再期携手蹑烟霞。
和前韵纪登高醉中景示世弼诸友
作者：欧阳澈
朝代：宋

芳晨秋兴浩无涯，结客凭高酒旋赊。
送目喜观云缥缈，狂歌谁顾帽欹斜。
笑他子美看茱实，要学樊川插菊花。
竞说今年幸逢闰，再期携手蹑烟霞。
和友人同游普安
作者：欧阳澈
朝代：宋

碧云章句慕汤休，结客来寻物外游。
茗椀翠涛能破闷，棊枰飞雹共忘忧。
须泉况味参师正，爱竹襟怀亚子猷。
好事不须沽酒引，一溪风物自相留。
和友人同游普安
作者：欧阳澈
朝代：宋

碧云章句慕汤休，结客来寻物外游。茗椀翠涛能破闷，棋枰飞雹共忘忧。须泉况味参师正，爱竹襟怀亚子猷。好事不须沽酒引，一溪风物自相留。
和友人同游普安
作者：欧阳澈
朝代：宋
体裁：七言律诗

碧云章句慕汤休，结客来寻物外游。茗碗翠涛能破闷，棋枰飞雹共忘忧。须泉况味参师正，爱竹襟怀亚子猷。好事不须沽酒引，一溪风物自相留。
和友人春日山中即事
作者：欧阳澈
朝代：宋

敛翅归来口欲缄，结茅遁戢寄云岩。？辀聒耳思抛弹，薜荔萦墙未肯芟。閒笑蜜蜂空采扑，静听雏燕语呢喃。翛然顿释人间累，设阱维防饿虎馋。杜门却扫绝机缄，砥节端如万仞岩。涧底无鳌休掷钓，路傍有草倩谁芟。披襟嫩竹敲风细，支枕幽禽斗语喃。底事晓来无挟弹，为嫌屋上集乌馋。
和友人春日山中即事·其一
作者：欧阳澈
朝代：宋

敛翅归来口欲缄，结茅遁戢寄云岩。？辀聒耳思抛弹，薜荔萦墙未肯芟。閒笑蜜蜂空采扑，静听雏燕语呢喃。翛然顿释人间累，设阱维防饿虎馋。
和友人春日山中即事·其一
作者：欧阳澈
朝代：宋
体裁：七言律诗

敛翅归来口欲缄，结茅遁戢寄云岩。�辀聒耳思抛弹，薜荔萦墙未肯芟。閒笑蜜蜂空采扑，静听雏燕语呢喃。翛然顿释人间累，设阱维防饿虎馋。
和友人春日山中即事·其一
作者：欧阳澈
朝代：宋

敛翅归来口欲缄，结茅遁戢寄云岩。
𨊵辀聒耳思抛弹，薜荔萦墙未肯芟。
閒笑蜜蜂空采扑，静听雏燕语呢喃。
翛然顿释人间累，设穽维防饿虎馋。
和友人春日山中即事·其二
作者：欧阳澈
朝代：宋

杜门却扫绝机缄，砥节端如万仞岩。涧底无鳌休掷钓，路傍有草倩谁芟。披襟嫩竹敲风细，支枕幽禽斗语喃。底事晓来无挟弹，为嫌屋上集乌馋。
和友人春日山中即事·其二
作者：欧阳澈
朝代：宋

杜门却扫绝机缄，砥节端如万仞岩。
涧底无鳌休掷钓，路傍有草倩谁芟。
披襟嫩竹敲风细，支枕幽禽鬬语喃。
底事晓来无挟弹，为嫌屋上集乌馋。
和友人榴花
作者：欧阳澈
朝代：宋

熏风吹绽绛香囊，碧玉丛中巧剪装。
刚对炎曦争灼烁，羞同凡卉竞芬芳。
动人来把骊珠吐，照眼潜将蜀锦张。
诗思为伊牵引煞，暗随蝴蝶梦池塘。
和友人榴花
作者：欧阳澈
朝代：宋

薰风吹绽绛香囊，碧玉丛中巧剪装。刚对炎曦争灼烁，羞同凡卉竞芬芳。动人来把骊珠吐，照眼潜将蜀锦张。诗思为伊牵引煞，暗随蝴蝶梦池塘。
和子贤借韵书怀
作者：欧阳澈
朝代：宋

白雪歌诗数百篇，赓酬乐有父兄贤。
要晞靖节栽门柳，须俟参寥梦石泉。
咳唾幸存三寸舌，文章可媿一囊钱。
会须重咏高轩过，呕出蕲攀李贺肩。
和子贤借韵书怀
作者：欧阳澈
朝代：宋

白雪歌诗数百篇，赓酬乐有父兄贤。要晞靖节栽门柳，须俟参寥梦石泉。咳唾幸存三寸舌，文章可愧一囊钱。会须重咏高轩过，呕出蕲攀李贺肩。
和子贤对景有感次九日韵
作者：欧阳澈
朝代：宋

醉拨春云一瓮香，潜欣积雨破秋阳。灯龛宜入诗书府，钱杖慵吟水石乡。忘虑不斑潘岳鬓，养恬难断广平肠。赏音谁谓无萧颖，时缀雄文吊战场。
和子贤对景有感次九日韵
作者：欧阳澈
朝代：宋

醉拨春云一罋香，潜欣积雨破秋阳。
灯龛宜入诗书府，钱杖慵吟水石乡。
忘虑不斑潘岳鬓，养恬难断广平肠。
赏音谁谓无萧颖，时缀雄文弔战场。
和子贤秋日晚望
作者：欧阳澈
朝代：宋

溪山泼墨水云秋，似绮余霞次第收。
灿灿拒霜铺蓼岸，双双属玉舞苹洲。
杳无锦字来凭雁，拟灭机心试狎鸥。
望裏碧云还又合，数峰江上忍抬眸。
和子贤秋日晚望
作者：欧阳澈
朝代：宋

溪山泼墨水云秋，似绮馀霞次第收。灿灿拒霜铺蓼岸，双双属玉舞蘋洲。杳无锦字来凭雁，拟灭机心试狎鸥。望里碧云还又合，数峰江上忍抬眸。
和子贤途中九绝
作者：欧阳澈
朝代：宋

懵腾醉眼未全醒，厌听田鸦达旦鸣。款段踏穿杨柳月，快人拂面晓风轻。暂停双桨傍蘋洲，矶上渔翁雪满头。钓破烟波深得趣，生来不识世间愁。凉飙未夺火云权，烁石炎曦势欲燃。妄意拟寻河朔饮，狂歌烂醉太平年。旗亭贳酒醉淋浪，赢得林间一味凉。倒著接䍦还信马，只忧蹊径似羊肠。巴陵崒嵂试跻攀，胜概全归指顾间。笑倚松风聊洗耳，隔云好鸟语间关。麟阁功名属少年，笑他皓首只翛然。闻名虽未披云雾，勉力期攀鲁仲连。索寞襟怀不奈秋，雕镌佳句且忘忧。行行恰过桥南路，一片芦花映碧流。黄粱餐罢倚危亭，茗枕琼花助解酲。旅况吟魂正潇洒，拂鞍迤逦又登程。桐圭柳带正凋疏，匹马区区倦远途。肠断不堪回首处，寒云影里雁声孤。
和子贤途中九绝·其一
作者：欧阳澈
朝代：宋

懵腾醉眼未全醒，厌听田鵶达旦鸣。
款段踏穿杨柳月，快人拂面晓风轻。
和子贤途中九绝·其一
作者：欧阳澈
朝代：宋

懵腾醉眼未全醒，厌听田鸦达旦鸣。款段踏穿杨柳月，快人拂面晓风轻。
和子贤途中九绝·其七
作者：欧阳澈
朝代：宋
体裁：七言绝句

索寞襟怀不奈秋，雕镌佳句且忘忧。行行恰过桥南路，一片芦花映碧流。
和子贤途中九绝·其三
作者：欧阳澈
朝代：宋

凉飈未夺火云权，烁石炎曦势欲燃。
妄意拟寻河朔饮，狂歌烂醉太平年。
和子贤途中九绝·其三
作者：欧阳澈
朝代：宋

凉飙未夺火云权，烁石炎曦势欲燃。妄意拟寻河朔饮，狂歌烂醉太平年。
和子贤途中九绝·其九
作者：欧阳澈
朝代：宋

桐圭柳带正凋疏，匹马区区倦远途。
肠断不堪回首处，寒云影裏雁声孤。
和子贤途中九绝·其九
作者：欧阳澈
朝代：宋

桐圭柳带正凋疏，匹马区区倦远途。肠断不堪回首处，寒云影里雁声孤。
和子贤途中九绝·其二
作者：欧阳澈
朝代：宋

暂停双桨傍苹洲，矶上渔翁雪满头。
钓破烟波深得趣，生来不识世间愁。
和子贤途中九绝·其二
作者：欧阳澈
朝代：宋

暂停双桨傍蘋洲，矶上渔翁雪满头。钓破烟波深得趣，生来不识世间愁。
和子贤途中九绝·其五
作者：欧阳澈
朝代：宋
体裁：七言绝句

巴陵崒嵂试跻攀，胜概全归指顾间。笑倚松风聊洗耳，隔云好鸟语间关。
和子贤途中九绝·其八
作者：欧阳澈
朝代：宋
体裁：七言绝句

黄粱餐罢倚危亭，茗枕琼花助解酲。旅况吟魂正潇洒，拂鞍迤逦又登程。
和子贤途中九绝·其六
作者：欧阳澈
朝代：宋
体裁：七言绝句

麟阁功名属少年，笑他皓首只翛然。闻名虽未披云雾，勉力期攀鲁仲连。
和子贤途中九绝·其四
作者：欧阳澈
朝代：宋

旗亭贳酒醉淋浪，赢得林间一味凉。
倒着接䍦还信马，只忧蹊径似羊肠。
和子贤途中九绝·其四
作者：欧阳澈
朝代：宋

旗亭贳酒醉淋浪，赢得林间一味凉。倒著接䍦还信马，只忧蹊径似羊肠。
和希哲轩上韵与友游华严五云峰
作者：欧阳澈
朝代：宋

剑戟峰攒迥绝尘，扪萝宜谒社中人。虽无樽酒邀元亮，恰有清谈敌季真。漱玉泉声清洗耳，霭云香缕静颐神。支公况是忘形侣，不讶林宗折角巾。
和希哲轩上韵与友游华严五云峰
作者：欧阳澈
朝代：宋

剑戟峰攒迥绝尘，扪萝宜谒社中人。
虽无樽酒邀元亮，恰有清谈敌季真。
潄玉泉声清洗耳，霭云香缕静颐神。
支公况是忘形侣，不讶林宗折角巾。
和显道借韵书怀
作者：欧阳澈
朝代：宋

投老归休六逸溪，杳无阘茸敢敲扉。
红藤旧策扶危杖，白苎新裁养素衣。
落纸诗才增绮丽，挥犀禅语愈玄微。
无心深得烟霞趣，冷笑人间万种非。
和显道借韵书怀
作者：欧阳澈
朝代：宋

投老归休六逸溪，杳无阘茸敢敲扉。红藤旧策扶危杖，白苧新裁养素衣。落纸诗才增绮丽，挥犀禅语愈玄微。无心深得烟霞趣，冷笑人间万种非。
和显道筠轩有作
作者：欧阳澈
朝代：宋

欲引秋声竹旋移，吟烟时一启柴扉。
了无俗物迷青眼，毎有轻风袭客衣。
地僻不知炎暑老，身閒潜觉道心微。
茫茫尘事俱臧谷，羞偶闾阎较是非。
和显道筠轩有作
作者：欧阳澈
朝代：宋

欲引秋声竹旋移，吟烟时一启柴扉。了无俗物迷青眼，每有轻风袭客衣。地僻不知炎暑老，身閒潜觉道心微。茫茫尘事俱臧谷，羞偶闾阎较是非。
和答国镇五绝
作者：欧阳澈
朝代：宋

仙风入骨楚臣骚，消得明皇赐绣袍。哦就新篇神物护，未饶禹锡擅诗豪。年时煮茗共敲冰，澡雪襟怀一种清。回首旧游浑似梦，翻惭困踣未知名。十围便腹卧边先，笑傲羲皇仿昔贤。诏下好须同奋跃，槐花香里走连钱。学辨痴龙信博哉，风流夷甫更多才。拟联石鼎弥明句，对耸诗肩夜拾煤。吟须轻撚对斜阳，叶扫平林夜著霜。忽领诗词云锦段，夜光明月耀黉堂。
和答国镇五绝·其一
作者：欧阳澈
朝代：宋
体裁：七言绝句

仙风入骨楚臣骚，消得明皇赐绣袍。哦就新篇神物护，未饶禹锡擅诗豪。
和答国镇五绝·其三
作者：欧阳澈
朝代：宋

十围便腹卧边先，笑傲羲皇仿昔贤。
诏下好须同奋跃，槐花香裏走连钱。
和答国镇五绝·其三
作者：欧阳澈
朝代：宋

十围便腹卧边先，笑傲羲皇仿昔贤。诏下好须同奋跃，槐花香里走连钱。
和答国镇五绝·其二
作者：欧阳澈
朝代：宋
体裁：七言绝句

年时煮茗共敲冰，澡雪襟怀一种清。回首旧游浑似梦，翻惭困踣未知名。
和答国镇五绝·其五
作者：欧阳澈
朝代：宋

吟须轻撚对斜阳，叶扫平林夜著霜。忽领诗词云锦段，夜光明月耀黉堂。
和答国镇五绝·其五
作者：欧阳澈
朝代：宋

吟鬚轻捻对斜阳，叶扫平林夜着霜。
忽领诗词云锦段，夜光明月耀黉堂。
和答国镇五绝·其四
作者：欧阳澈
朝代：宋

学辨痴龙信博哉，风流夷甫更多才。拟联石鼎弥明句，对耸诗肩夜拾煤。
和答国镇五绝·其四
作者：欧阳澈
朝代：宋

学辨痴龙信博哉，风流夷甫更多才。
拟聨石鼎弥明句，对耸诗肩夜拾煤。
和答德秀长句
作者：欧阳澈
朝代：宋

摩云标格儒林秀，濯濯美如春月柳。毫颠文阵轰雷槌，字势龙蛇翻夭矫。才名藉甚烛景星，卓然可独尊南斗。缔交云路许攀鳞，谈我谆谆不离口。层楼长记耸诗肩，吟苦任渠嘲太瘦。惊人险语骨毛寒，元白危坛俱压倒。读之真恐化雄虹，按剑徘徊方敢造。六丁收拾富巾箱，贪夫探得人间宝。暗中轻掷道涂人，相视谁论琼玖报。强搜斐句答慇勤，当恕人才有能否。
和答德秀长句
作者：欧阳澈
朝代：宋

摩云标格儒林秀，濯濯美如春月柳。
毫颠文阵轰雷槌，字势龙蛇翻夭矫。
才名藉甚烛景星，卓然可独尊南斗。
缔交云路许攀鳞，谈我谆谆不离口。
层楼长记耸诗肩，吟苦任渠嘲太瘦。
惊人险语骨毛寒，元白危坛俱压倒。
读之真恐化雄虹，按剑徘徊方敢造。
六丁收拾富巾箱，贪夫探得人间宝。
暗中轻掷道涂人，相视谁论琼玖报。
强搜斐句答慇懃，当恕人才有能否。
和韵戏索建中和诗
作者：欧阳澈
朝代：宋
体裁：七言律诗

功名未遂冠凌烟，琢句投囊学阆仙。韫玉要令神物护，探珠岂待老龙眠。宾王颇欠新诗债，子美回偿旧酒钱。自古逸才多涤器，醉来宜洒夺袍篇。
喜雨八绝寄显道作
作者：欧阳澈
朝代：宋

阴雨萧萧夜接晨，如云禾稼一番新。康衢击壤歌声沸，乐岁应无甑里尘。涤破骄阳变早秋，烟光清照北山幽。五湖遥想增潇洒，谁棹扁舟继蠡游。浮云谁谓出无心，甘雨祁祁润泽深。潭底老龙徒久卧，亢阳何事不为霖。云岩萧索雨初晴，嫩玉寒泉分外清。可笑蜩螗时快意，也依浓荫吐微声。画坼田龟久望云，霈然膏泽幸盈津。南邻来庆年丰稔，旋酌香醪共湿唇。北窗支枕梦初回，风掠馀香特地来。颠倒衣裳望池上，荷花无语为谁开。霜筠瑟瑟戛琳琅，冷透纱厨一味凉。破梦吟魂正潇洒，纤纤更捧雪花香。杨柳藏鸦菡萏香，水亭风榭袭罗裳。秋光正入诗人眼，剩得馀篇付锦囊。
喜雨八绝寄显道作·其一
作者：欧阳澈
朝代：宋

阴雨萧萧夜接晨，如云禾稼一番新。
康衢击壤歌声沸，乐岁应无甑裏尘。
喜雨八绝寄显道作·其一
作者：欧阳澈
朝代：宋

阴雨萧萧夜接晨，如云禾稼一番新。康衢击壤歌声沸，乐岁应无甑里尘。
喜雨八绝寄显道作·其七
作者：欧阳澈
朝代：宋
体裁：七言绝句

霜筠瑟瑟戛琳琅，冷透纱厨一味凉。破梦吟魂正潇洒，纤纤更捧雪花香。
喜雨八绝寄显道作·其三
作者：欧阳澈
朝代：宋
体裁：七言绝句

浮云谁谓出无心，甘雨祁祁润泽深。潭底老龙徒久卧，亢阳何事不为霖。
喜雨八绝寄显道作·其二
作者：欧阳澈
朝代：宋
体裁：七言绝句

涤破骄阳变早秋，烟光清照北山幽。五湖遥想增潇洒，谁棹扁舟继蠡游。
喜雨八绝寄显道作·其五
作者：欧阳澈
朝代：宋
体裁：七言绝句

画坼田龟久望云，霈然膏泽幸盈津。南邻来庆年丰稔，旋酌香醪共湿唇。
喜雨八绝寄显道作·其八
作者：欧阳澈
朝代：宋

杨柳藏鵶菡萏香，水亭风榭袭罗裳。
秋光正入诗人眼，剩得余篇付锦囊。
喜雨八绝寄显道作·其八
作者：欧阳澈
朝代：宋

杨柳藏鸦菡萏香，水亭风榭袭罗裳。秋光正入诗人眼，剩得馀篇付锦囊。
喜雨八绝寄显道作·其六
作者：欧阳澈
朝代：宋

北窗支枕梦初回，风掠余香特地来。
颠倒衣裳望池上，荷花无语为谁开。
喜雨八绝寄显道作·其六
作者：欧阳澈
朝代：宋

北窗支枕梦初回，风掠馀香特地来。颠倒衣裳望池上，荷花无语为谁开。
喜雨八绝寄显道作·其四
作者：欧阳澈
朝代：宋
体裁：七言绝句

云岩萧索雨初晴，嫩玉寒泉分外清。可笑蜩螗时快意，也依浓荫吐微声。
夜读元容良臣登云阁上旧轴因走笔作诗以寄二公
作者：欧阳澈
朝代：宋
体裁：七言律诗

登云阁上二诗仙，不共凭栏仅一年。耳冷高谈增企仰，目惊健笔忆攀缘。挼蓝环翠应依旧，转毂流光已屡迁。秖忆醉吟风月处，数竿修竹带轻烟。
夜过谢池小酌戏继前韵示诸友
作者：欧阳澈
朝代：宋

为忆莲娃夜叩门，恐缘芳草怨王孙。眉弯海峤初生月，鬓亸巫峰欲坠云。金粟花残将委烬，香丝篆破不成文。朦胧月映人如玉，尔汝忘形共一樽。
夜过谢池小酌戏继前韵示诸友
作者：欧阳澈
朝代：宋

为忆莲娃夜叩门，恐缘芳草怨王孙。
眉弯海峤初生月，鬓軃巫峰欲坠云。
金粟花残将委烬，香丝篆破不成文。
朦胧月映人如玉，尔汝忘形共一樽。
子贤同游岐原
作者：欧阳澈
朝代：宋

投閒结客叩禅扃，拾得林间一种清。倚杖细听黄鸟语，捲帘遥指碧云生。清风麈尾驱尘态，春露瓯心破宿酲。便拟躬耕傅岩下，翻惭没世未留名。
子贤同游岐原
作者：欧阳澈
朝代：宋

投閒结客叩禅扃，拾得林间一种清。
倚杖细听黄鸟语，捲帘遥指碧云生。
清风麈尾驱尘态，春露瓯心破宿酲。
便拟躬耕傅岩下，飜惭没世未留名。
子贤和韵见酬次答之
作者：欧阳澈
朝代：宋

诗名浪得在卢前，器识惭非叔度贤。捉月笑他吟采石，凌云端欲赋甘泉。发硎喜淬冲牛剑，启齿羞谈使鬼钱。平世未应徒尔耳，行藏终与古人肩。
子贤和韵见酬次答之
作者：欧阳澈
朝代：宋

诗名浪得在卢前，器识惭非叔度贤。
捉月笑他吟采石，凌云端欲赋甘泉。
发硎喜淬衝牛剑，启齿羞谈使鬼钱。
平世未应徒尔耳，行藏终与古人肩。
宣和四祀季冬梦与人环坐杰阁烹茶饮于左右堆阿堵物茶罢共读诗集意谓先贤所述首篇题云永叔诵彻三阕遽然而觉特记一句云东野龙钟衣绿归议者谓非吉兆因即东野遗事反其旨而足之为四绝句云
作者：欧阳澈
朝代：宋

东野龙钟衣绿归，食齑肠苦竟栖迟。出门顾我浑无碍，未肯徘徊只赋诗。东野龙钟衣绿归，溧阳何足处男儿。微生纵有孤吟癖，尚拟朝端振羽仪。东野龙钟衣绿归，平陵投老倦奔驰。黑头我欲功名立，冷笑冯唐白发垂。东野龙钟衣绿归，分甘假尉志何卑。诗名藉甚徒为尔，不及勋庸显盛时。
宣和四祀季冬梦与人环坐杰阁烹茶饮于左右堆阿堵物茶罢共读诗集意谓先贤所述首篇题云永叔诵彻三阕遽然而觉特记一句云东野龙钟衣绿归议者谓非吉兆因即东野遗事反其旨而足之为四绝句云·其一
作者：欧阳澈
朝代：宋

东野龙钟衣绿归，食虀肠苦竟栖迟。
出门顾我浑无碍，未肯徘徊只赋诗。
宣和四祀季冬梦与人环坐杰阁烹茶饮于左右堆阿堵物茶罢共读诗集意谓先贤所述首篇题云永叔诵彻三阕遽然而觉特记一句云东野龙钟衣绿归议者谓非吉兆因即东野遗事反其旨而足之为四绝句云·其三
作者：欧阳澈
朝代：宋

东野龙钟衣绿归，平陵投老倦奔驰。黑头我欲功名立，冷笑冯唐白发垂。
宣和四祀季冬梦与人环坐杰阁烹茶饮于左右堆阿堵物茶罢共读诗集意谓先贤所述首篇题云永叔诵彻三阕遽然而觉特记一句云东野龙钟衣绿归议者谓非吉兆因即东野遗事反其旨而足之为四绝句云·其三
作者：欧阳澈
朝代：宋

东野龙钟衣绿归，平陵投老倦奔驰。
黑头我欲功名立，冷笑冯唐白髪埀。
宣和四祀季冬梦与人环坐杰阁烹茶饮于左右堆阿堵物茶罢共读诗集意谓先贤所述首篇题云永叔诵彻三阕遽然而觉特记一句云东野龙钟衣绿归议者谓非吉兆因即东野遗事反其旨而足之为四绝句云·其四
作者：欧阳澈
朝代：宋

东野龙钟衣绿归，分甘假尉志何卑。诗名藉甚徒为尔，不及勋庸显盛时。
宣和四祀季冬梦与人环坐杰阁烹茶饮于左右堆阿堵物茶罢共读诗集意谓先贤所述首篇题云永叔诵彻三阕遽然而觉特记一句云东野龙钟衣绿归议者谓非吉兆因即东野遗事反其旨而足之为四绝句云·其四
作者：欧阳澈
朝代：宋

东野龙钟衣绿归，分甘假尉志何卑。
诗名藉甚徒为尔，不及勲庸显盛时。
宣和四祀季冬梦与人环坐杰阁烹茶饮于左右堆阿堵物茶罢共读诗集意谓先贤所述首篇题云永叔诵彻三阕遽然而觉特记一句云东野龙钟衣绿归议者谓非吉兆因即东野遗事反其旨而足之为四绝句云宣和四祀季冬梦与人环坐杰阁烹茶饮于左右堆阿堵物茶罢共读诗集意谓先贤所述首篇题云永叔诵彻三阕遽然而觉特记一句云东野龙钟衣绿归议者谓非吉兆因即东野遗事反其旨而足之为四绝句云·其二
作者：欧阳澈
朝代：宋
体裁：七言绝句

东野龙钟衣绿归，溧阳何足处男儿。微生纵有孤吟癖，尚拟朝端振羽仪。
宿世弼书馆
作者：欧阳澈
朝代：宋
体裁：七言律诗

暂向云斋借榻眠，窗风一线晚秋天。淋浪樽酒狂摛句，点闪檠灯伴论禅。盘角竹声时淅沥，帘旌桂影弄婵娟。话穷依约方成梦，蓦听疏钟到枕前。
寄周居安
作者：欧阳澈
朝代：宋
体裁：七言律诗

周郎辞气带烟霞，凛凛秋霜嚼齿牙。麈尾动思谈吐屑，笔头遥想梦生花。三年幸获从游款，一别那知岁月赊。远辱飞奴传翰墨，颜筋柳骨俨秋蛇。
寄敦仁
作者：欧阳澈
朝代：宋

高才松桂振芬芳，桃李根茎媿托傍。
眩目文章舒丽锦，超群节操抗严霜。
快聋未卜闻谈绮，补劓期攀霭德香。
时遣长鬚致双鲤，新诗无惜屡思量。
寄敦仁
作者：欧阳澈
朝代：宋

高才松桂振芬芳，桃李根茎愧托傍。眩目文章舒丽锦，超群节操抗严霜。快聋未卜闻谈绮，补劓期攀霭德香。时遣长须致双鲤，新诗无惜屡思量。
寄游良臣五绝
作者：欧阳澈
朝代：宋

萤窗顾我绝韦编，砥节思齐叔度贤。谁念广文穷到骨，倾囊时与杖头钱。阘茸闾阎数米炊，耳根舆议噪蛙卑。那知别得琴中趣，五斗犹惭为折枝。壮浪年来笔有神，诗如开府顿清新。暗中慎莫投珠璧，道路无非按剑人。登云胜概脱风埃，顿费诗仙赋咏才。忆得年时共轰饮，罗衣曾暗裛香煤。文会何时聚德星，紫芝眉宇照人清。锦鞯并控寻春马，持酒冯花为解酲。
寄游良臣五绝·其一
作者：欧阳澈
朝代：宋
体裁：七言绝句

萤窗顾我绝韦编，砥节思齐叔度贤。谁念广文穷到骨，倾囊时与杖头钱。
寄游良臣五绝·其三
作者：欧阳澈
朝代：宋
体裁：七言绝句

壮浪年来笔有神，诗如开府顿清新。暗中慎莫投珠璧，道路无非按剑人。
寄游良臣五绝·其二
作者：欧阳澈
朝代：宋
体裁：七言绝句

阘茸闾阎数米炊，耳根舆议噪蛙卑。那知别得琴中趣，五斗犹惭为折枝。
寄游良臣五绝·其五
作者：欧阳澈
朝代：宋

文会何时聚德星，紫芝眉宇照人清。锦鞯并控寻春马，持酒冯花为解酲。
寄游良臣五绝·其五
作者：欧阳澈
朝代：宋

文会何时聚德星，紫芝眉宇照人清。
锦韀并控寻春马，持酒冯花为解酲。
寄游良臣五绝·其四
作者：欧阳澈
朝代：宋
体裁：七言绝句

登云胜概脱风埃，顿费诗仙赋咏才。忆得年时共轰饮，罗衣曾暗裛香煤。
寄良臣
作者：欧阳澈
朝代：宋

耐久交情古所难，松筠高节实能攀。弗思小怨心怀恚，惟嗜狂吟笑解颜。谗口任教华似锦，忠言到底臭如兰。翻惭不识奇男子，窥管徒知见一斑。
寄良臣
作者：欧阳澈
朝代：宋

耐久交情古所难，松筠高节实能攀。
弗思小怨心怀恚，惟嗜狂吟笑解颜。
谗口任教华似锦，忠言到底臭如兰。
飜惭不识奇男子，窥管徒知见一斑。
寄良臣
作者：欧阳澈
朝代：宋

耳冷清谈倏半年，渴心如忆岭头泉。自惭托迹多南北，无复从游学圣贤。莫谓卑飞同斥鴳，已全高洁慕鸣蝉。荒凉不厌幽居趣，假道何妨试著鞭。
寄良臣
作者：欧阳澈
朝代：宋

耳冷清谈倐半年，渇心如忆岭头泉。
自惭託迹多南北，无復从游学圣贤。
莫谓卑飞同斥鷃，已全高洁慕鸣蝉。
荒凉不厌幽居趣，假道何妨试着鞭。
寄陈国镇五绝
作者：欧阳澈
朝代：宋

德香薰郁书银笔，句法清新夺锦袍。卓荦斗南推第一，才名藉甚继三豪。才华拔萃东南美，气焰凌空表里清。莫逆于心蒙许友，攀麟雁塔要联名。未观健笔龙蛇走，拾得残篇绮思新。语带烟霞含劲气，解龟谁醉谪仙人。鳌头帘捲溪山秀，麈尾风生议论清。解榻何时同一笑，密云旋煮破馀酲。冷暖世情谙已熟，雌黄舆议厌常闻。龟囚蚕缚末由脱，樽酒何时与重论。
寄陈国镇五绝·其一
作者：欧阳澈
朝代：宋

德香熏郁书银笔，句法清新夺锦袍。
卓荦斗南推第一，才名藉甚继三豪。
寄陈国镇五绝·其一
作者：欧阳澈
朝代：宋

德香薰郁书银笔，句法清新夺锦袍。卓荦斗南推第一，才名藉甚继三豪。
寄陈国镇五绝·其三
作者：欧阳澈
朝代：宋
体裁：七言绝句

未观健笔龙蛇走，拾得残篇绮思新。语带烟霞含劲气，解龟谁醉谪仙人。
寄陈国镇五绝·其二
作者：欧阳澈
朝代：宋

才华拔萃东南美，气焰凌空表裏清。
莫逆于心蒙许友，攀麟雁塔要聨名。
寄陈国镇五绝·其二
作者：欧阳澈
朝代：宋

才华拔萃东南美，气焰凌空表里清。莫逆于心蒙许友，攀麟雁塔要联名。
寄陈国镇五绝·其五
作者：欧阳澈
朝代：宋

冷暖世情谙已熟，雌黄舆议厌常闻。龟囚蚕缚末由脱，樽酒何时与重论。
寄陈国镇五绝·其五
作者：欧阳澈
朝代：宋

冷暖世情谙已熟，雌黄舆议厌常闻。
龟囚蚕缚末由脱，樽酒何旹与重论。
寄陈国镇五绝·其四
作者：欧阳澈
朝代：宋

鳌头帘捲溪山秀，麈尾风生议论清。
解榻何时同一笑，密云旋煮破余酲。
寄陈国镇五绝·其四
作者：欧阳澈
朝代：宋

鳌头帘捲溪山秀，麈尾风生议论清。解榻何时同一笑，密云旋煮破馀酲。
寄题章泽民快轩二首
作者：欧阳澈
朝代：宋

寓意标名气象雄，快哉岂为一襟风。端期骥子穷经敏，早向蟾庭射策通。奔逸伫当跻捷径，栖迟暂此寄尘踪。过门大嚼徒虚语，未若芝兰志不同。快矣标名厥趣高，端能教子振风骚。麈挥捷辩重冯席，笔洒新诗夺宋袍。冷笑三投方鉴玉，雄图一钓便连鳌。行行指点青云步，烜赫英声冠誉髦。
寄题章泽民快轩二首·其一
作者：欧阳澈
朝代：宋
体裁：七言律诗

寓意标名气象雄，快哉岂为一襟风。端期骥子穷经敏，早向蟾庭射策通。奔逸伫当跻捷径，栖迟暂此寄尘踪。过门大嚼徒虚语，未若芝兰志不同。
寄题章泽民快轩二首·其二
作者：欧阳澈
朝代：宋

快矣标名厥趣高，端能教子振风骚。麈挥捷辩重冯席，笔洒新诗夺宋袍。冷笑三投方鉴玉，雄图一钓便连鳌。行行指点青云步，烜赫英声冠誉髦。
寄题章泽民快轩二首·其二
作者：欧阳澈
朝代：宋

快矣标名厥趣高，端能教子振风骚。
麈挥捷辩重冯席，笔洒新诗夺宋袍。
冷笑三投方鑑玉，雄圗一钓便连鰲。
行行指点青云步，烜赫英声冠誉髦。
小生日因与友人作文字饮醉中走笔
作者：欧阳澈
朝代：宋

肮脏无聊独倚门，谁怜跨下有王孙。扬镳特辱过黄宪，载酒端来醉子云。写景锦囊同摘句，摇风玉麈细论文。共欣贱子当生日，戏祝遐龄倒一樽。二妙高轩肯过门，共期献策学公孙。因观佳句题红叶，陡起归心望白云。坐上挥犀惊险语，醉中染翰缀雄文。相忘岂假投遵辖，待月同倾北海樽。
小生日因与友人作文字饮醉中走笔·其一
作者：欧阳澈
朝代：宋

肮脏无聊独倚门，谁怜跨下有王孙。扬镳特辱过黄宪，载酒端来醉子云。写景锦囊同摘句，摇风玉麈细论文。共欣贱子当生日，戏祝遐龄倒一樽。
小生日因与友人作文字饮醉中走笔·其一
作者：欧阳澈
朝代：宋

骯脏无聊独倚门，谁怜跨下有王孙。
扬镳特辱过黄宪，载酒端来醉子云。
写景锦囊同摘句，揺风玉麈细论文。
共欣贱子当生日，戏祝遐龄倒一樽。
小生日因与友人作文字饮醉中走笔·其二
作者：欧阳澈
朝代：宋
体裁：七言律诗

二妙高轩肯过门，共期献策学公孙。因观佳句题红叶，陡起归心望白云。坐上挥犀惊险语，醉中染翰缀雄文。相忘岂假投遵辖，待月同倾北海樽。
小重山
作者：欧阳澈
朝代：宋

红叶伤心月午楼。袭人风细细，远烟浮。瞢腾醉眼不禁秋。追旧事，拍塞一怀愁。心绪两悠悠。东阳消瘦损，甚风流。拟凭仙枕梦中游。无眠久，通夕数更筹。
小重山·红叶伤心月午楼
作者：欧阳澈
朝代：宋
体裁：词

红叶伤心月午楼。
袭人风细细，远烟浮。
瞢腾醉眼不禁秋。
追旧事，拍塞一怀秋。
心绪两悠悠。
东阳消瘦损，甚风流。
拟凭仙枕梦中游。
无眠久，通夕数更筹。
州学贵中庭上作
作者：欧阳澈
朝代：宋

漠漠阴凝水墨天，雨丝成阵拂窗前。千层叠巘笼轻霭，一带澄江锁淡烟。归思似云空散乱，名踪如系尚留连。当时错笑悲风赋，今日閒愁顿黯然。
州学贵中庭上作
作者：欧阳澈
朝代：宋

漠漠阴凝水墨天，雨丝成阵拂窗前。
千层迭巘笼轻霭，一带澄江锁淡烟。
归思似云空散乱，名踪如繫尚留连。
当时错笑悲风赋，今日閒愁顿黯然。
建中索子贤酒债戏作一绝
作者：欧阳澈
朝代：宋
体裁：七言绝句

阿堵物无崔烈臭，孔方兄有少陵羞。一斗酒金偿未得，速来相就典貂裘。
建中觅菊于希喆因戏作四韵寄云
作者：欧阳澈
朝代：宋
体裁：七言律诗

丐菊东篱带晚烟，持觞独放竹溪仙。拟携赓唱社中侣，来伴沈酣市上眠。清叔能诗曾不速，广文嗜酒恨无钱。倘蒙闭户同轰饮，一斛豪头也百篇。
归自临川途中感物遇事得八绝句寄秀美
作者：欧阳澈
朝代：宋

信马沿堤懒著鞭，不堪回首望临川。满怀离恨如春梦，愁听林梢断续蝉。欲破閒愁殢举觞，醉中行色转凄凉。眼封无物堪消遣，望尽江城断尽肠。廉纤小雨破炎蒸，马上襟怀顿觉清。暂解征鞍访村叟，一瓯春露醒馀酲。一声啼鸟过残阳，髣髴流莺促晓妆。记得年时倦梳裹，殢人和笑道天凉。寸碧遥岑隐半规，冰轮次第碾琉璃。因追胜集琼楼杪，笑倩纤纤捧酒卮。挑尽寒灯夜欲分，襟怀岑寂向谁论。香残读彻閒攲枕，髣髴音容入梦魂。啾唧蛩吟旅况凄，那堪孤枕酒醒时。梦魂栩栩知何处，依约幽轩话别离。窗含月影梦初回，一枕凄凉眼懒开。幽恨閒愁本无种，根苗不识是谁栽。
归自临川途中感物遇事得八绝句寄秀美·其一
作者：欧阳澈
朝代：宋

信马沿堤懒着鞭，不堪回首望临川。
满怀离恨如春梦，愁听林梢断续蝉。
归自临川途中感物遇事得八绝句寄秀美·其一
作者：欧阳澈
朝代：宋

信马沿堤懒著鞭，不堪回首望临川。满怀离恨如春梦，愁听林梢断续蝉。
归自临川途中感物遇事得八绝句寄秀美·其七
作者：欧阳澈
朝代：宋
体裁：七言绝句

啾唧蛩吟旅况凄，那堪孤枕酒醒时。梦魂栩栩知何处，依约幽轩话别离。
归自临川途中感物遇事得八绝句寄秀美·其三
作者：欧阳澈
朝代：宋

廉纤小雨破炎蒸，马上襟怀顿觉清。
暂解征鞍访村叟，一瓯春露醒余酲。
归自临川途中感物遇事得八绝句寄秀美·其三
作者：欧阳澈
朝代：宋

廉纤小雨破炎蒸，马上襟怀顿觉清。暂解征鞍访村叟，一瓯春露醒馀酲。
归自临川途中感物遇事得八绝句寄秀美·其二
作者：欧阳澈
朝代：宋
体裁：七言绝句

欲破閒愁殢举觞，醉中行色转凄凉。眼封无物堪消遣，望尽江城断尽肠。
归自临川途中感物遇事得八绝句寄秀美·其五
作者：欧阳澈
朝代：宋

寸碧遥岑隐半规，冰轮次第碾琉璃。因追胜集琼楼杪，笑倩纤纤捧酒卮。
归自临川途中感物遇事得八绝句寄秀美·其五
作者：欧阳澈
朝代：宋

寸碧遥岑隠半规，冰轮次第碾琉璃。
因追胜集琼楼杪，笑倩纤纤捧酒巵。
归自临川途中感物遇事得八绝句寄秀美·其八
作者：欧阳澈
朝代：宋
体裁：七言绝句

窗含月影梦初回，一枕凄凉眼懒开。幽恨閒愁本无种，根苗不识是谁栽。
归自临川途中感物遇事得八绝句寄秀美·其六
作者：欧阳澈
朝代：宋

挑尽寒灯夜欲分，襟怀岑寂向谁论。香残读彻閒攲枕，髣髴音容入梦魂。
归自临川途中感物遇事得八绝句寄秀美·其六
作者：欧阳澈
朝代：宋

挑尽寒灯夜欲分，襟怀岑寂向谁论。
香残读彻閒欹枕，髣髴音容入梦魂。
归自临川途中感物遇事得八绝句寄秀美·其四
作者：欧阳澈
朝代：宋

一声啼鸟过残阳，髣髴流莺促晓妆。记得年时倦梳裹，殢人和笑道天凉。
归自临川途中感物遇事得八绝句寄秀美·其四
作者：欧阳澈
朝代：宋

一声啼鸟过残阳，髣髴流鸎促晓粧。
记得年时倦梳裹，殢人和笑道天凉。
归途遣兴借朝宗韵简敦仁
作者：欧阳澈
朝代：宋

缓着归鞭水石乡，息鞍箕踞小桥傍。
烟滋竹叶双丛玉，秋着芦花一岸霜。
泼眼溪山增爽气，袭人兰蕙破幽香。
拟提吟笔扛洪鼎，反笑蚍蜉不自量。
归途遣兴借朝宗韵简敦仁
作者：欧阳澈
朝代：宋

缓著归鞭水石乡，息鞍箕踞小桥傍。烟滋竹叶双丛玉，秋著芦花一岸霜。泼眼溪山增爽气，袭人兰蕙破幽香。拟提吟笔扛洪鼎，反笑蚍蜉不自量。
待月
作者：欧阳澈
朝代：宋
体裁：七言律诗

停杯邀月宴华堂，苦恨山高阻兴狂。海峤岂能藏素魄，云衢终自布寒光。须臾帘捲银蟾影，次第樽浮桂子香。正好吹箫恰无月，姮娥应见我恓惶。
德秀和朝宗绝句意似有不平者依韵作三绝以代其解嘲
作者：欧阳澈
朝代：宋

琪管将扬世罕知，不辞三弄试临溪。少陵若也能精鉴，休戏严公有此儿。藏器韬光以待时，扁舟且此钓磻溪。拿云指日掀头角，惊破扶风狎侮儿。东野临流喜赋诗，一竿摇破碧云溪。汝非羸角休吾触，不是寻常丱角儿。
德秀和朝宗绝句意似有不平者依韵作三绝以代其解嘲·其一
作者：欧阳澈
朝代：宋
体裁：七言绝句

琪管将扬世罕知，不辞三弄试临溪。少陵若也能精鉴，休戏严公有此儿。
德秀和朝宗绝句意似有不平者依韵作三绝以代其解嘲·其一
作者：欧阳澈
朝代：宋

琪管将扬世罕知，不辞三弄试临溪。
少陵若也能精鑑，休戏严公有此儿。
德秀和朝宗绝句意似有不平者依韵作三绝以代其解嘲·其三
作者：欧阳澈
朝代：宋

东野临流喜赋诗，一竿揺破碧云溪。
汝非羸角休吾触，不是寻常丱角儿。
德秀和朝宗绝句意似有不平者依韵作三绝以代其解嘲·其三
作者：欧阳澈
朝代：宋

东野临流喜赋诗，一竿摇破碧云溪。汝非羸角休吾触，不是寻常丱角儿。
德秀和朝宗绝句意似有不平者依韵作三绝以代其解嘲·其二
作者：欧阳澈
朝代：宋

藏器韬光以待时，扁舟且此钓磻溪。
拏云指日掀头角，惊破扶风狎侮儿。
德秀和朝宗绝句意似有不平者依韵作三绝以代其解嘲·其二
作者：欧阳澈
朝代：宋

藏器韬光以待时，扁舟且此钓磻溪。拿云指日掀头角，惊破扶风狎侮儿。
德秀和诗意似有激而云因次韵復之
作者：欧阳澈
朝代：宋
体裁：七言律诗

困踣红尘未偶时，醉吟风月且忘机。囊空不羡千金璧，道在何惭百结衣。洗垢任他腾口谤，养恬尤觉道心微。孙阳一顾盐车骥，超逸方惊动中规。
德秀和韵见酬因復之
作者：欧阳澈
朝代：宋
体裁：七言律诗

高才卓荦冠儒门，知是延陵几世孙。白雪歌诗凌鲍谢，青钱事业压机云。雄图未遂羞投笔，赋分甘贫耻卖文。已结忘形韩孟友，醉吟常愿共开樽。
忆朝宗
作者：欧阳澈
朝代：宋

饫聆舌铎向鸡窗，深媿葭蒹倚玉傍。
妙论乍离人吐屑，渇心欣破橘含霜。
颇多好景撩人笑，独赏幽丛扑面香。
数笔江山吟未得，何时对榻细商量。
忆朝宗
作者：欧阳澈
朝代：宋

饫聆舌铎向鸡窗，深愧葭蒹倚玉傍。妙论乍离人吐屑，渴心欣破橘含霜。颇多好景撩人笑，独赏幽丛扑面香。数笔江山吟未得，何时对榻细商量。
戏促朝宗酒约
作者：欧阳澈
朝代：宋

雨收云海涌金盆，帘捲香丝破篆纹。
双陆无心酬白璧，十千有约醉红裙。
哦诗误许联师服，载酒真当过子云。
待遣秋娘呈妙舞，春衫已把水沈熏。
戏促朝宗酒约
作者：欧阳澈
朝代：宋

雨收云海涌金盆，帘捲香丝破篆纹。双陆无心酬白璧，十千有约醉红裙。哦诗误许联师服，载酒真当过子云。待遣秋娘呈妙舞，春衫已把水沈薰。
拉友人游普安追和前韵
作者：欧阳澈
朝代：宋

炙手权门似可羞，联翩宜作赤松游。花逢消恨本无恨，草对忘忧自不忧。拂榻禅窗蠲俗虑，挥犀虚室论嘉猷。支郎况颇能诗话，涤濯吟魂为少留。
拉友人游普安追和前韵
作者：欧阳澈
朝代：宋

炙手权门似可羞，聨翩宜作赤松游。
花逢消恨本无恨，草对忘忧自不忧。
拂榻禅窗蠲俗虑，挥犀虚室论嘉猷。
支郎况颇能诗话，涤濯吟魂为少留。
招显道世弼饮
作者：欧阳澈
朝代：宋

桐圭飘剪近重阳，菊绽篱边叶叶香。
云破晴空书雁字，雨余沙碛列鸳行。
赏心拟结东山会，卷白交飞北海觞。
烂醉眼封多胜概，一时收拾入诗囊。
招显道世弼饮
作者：欧阳澈
朝代：宋

桐圭飘剪近重阳，菊绽篱边叶叶香。云破晴空书雁字，雨馀沙碛列鸳行。赏心拟结东山会，卷白交飞北海觞。烂醉眼封多胜概，一时收拾入诗囊。
明堂赦降改名者例许入学世弼和前韵贺余次韵答之
作者：欧阳澈
朝代：宋

敕书夜到释幽囚，朝野欢声例快游。蔼蔼庶官咸被泽，跄跄多士悉承流。蹑云思献安邦策，钓月慵寻泛宅舟。寄语淮阴休笑我，乘时指日跨龙头。太平圣主就如云，广霈殊恩及此身。声类春雷潜起蛰，光同秋月溥临人。网罗遗逸考求助，旌表门闾奖事亲。猥辱锦章慰岑寂，借冠终不许乡邻。
明堂赦降改名者例许入学世弼和前韵贺余次韵答之·其一
作者：欧阳澈
朝代：宋

勅书夜到释幽囚，朝野欢声例快游。
蔼蔼庶官咸被泽，跄跄多士悉承流。
蹑云思献安邦策，钓月慵寻泛宅舟。
寄语淮阴休笑我，乘时指日跨龙头。
明堂赦降改名者例许入学世弼和前韵贺余次韵答之·其一
作者：欧阳澈
朝代：宋

敕书夜到释幽囚，朝野欢声例快游。蔼蔼庶官咸被泽，跄跄多士悉承流。蹑云思献安邦策，钓月慵寻泛宅舟。寄语淮阴休笑我，乘时指日跨龙头。
明堂赦降改名者例许入学世弼和前韵贺余次韵答之·其二
作者：欧阳澈
朝代：宋

太平圣主就如云，广霈殊恩及此身。声类春雷潜起蛰，光同秋月溥临人。网罗遗逸考求助，旌表门闾奖事亲。猥辱锦章慰岑寂，借冠终不许乡邻。
明堂赦降改名者例许入学世弼和前韵贺余次韵答之·其二
作者：欧阳澈
朝代：宋

太平圣主就如云，广霈殊恩及此身。
声类春雷潜起蛰，光同秋月溥临人。
网罗遗逸考求助，旌表门闾奬事亲。
猥辱锦章慰岑寂，借冠终不许乡邻。
春意五绝
作者：欧阳澈
朝代：宋

浓云漠漠雨毛空，染出桃腮照眼红。遮莫异香飘几席，多情拂掠谢东风。高情忽逐晓云空，喜见枝头一点红。秖恐好花俱有主，拟为词客伴春风。料峭馀寒透裌衣，卷帘休讶燕来迟。多情苦被春催柳，带眼无端觉屡移。一犁烟雨霭江村，肮脏衡门暗断魂。览镜自怜空跌宕，谁知跨下有王孙。送墨层楼水墨天，柳堤花坞渐夭妍。教童为控寻春马，好事谁能乞酒钱。
春意五绝·其一
作者：欧阳澈
朝代：宋
体裁：七言绝句

浓云漠漠雨毛空，染出桃腮照眼红。遮莫异香飘几席，多情拂掠谢东风。
春意五绝·其三
作者：欧阳澈
朝代：宋

料峭余寒透夹衣，卷帘休讶燕来迟。
多情苦被春催柳，带眼无端觉屡移。
春意五绝·其三
作者：欧阳澈
朝代：宋

料峭馀寒透裌衣，卷帘休讶燕来迟。多情苦被春催柳，带眼无端觉屡移。
春意五绝·其二
作者：欧阳澈
朝代：宋
体裁：七言绝句

高情忽逐晓云空，喜见枝头一点红。秖恐好花俱有主，拟为词客伴春风。
春意五绝·其五
作者：欧阳澈
朝代：宋
体裁：七言绝句

送墨层楼水墨天，柳堤花坞渐夭妍。教童为控寻春马，好事谁能乞酒钱。
春意五绝·其四
作者：欧阳澈
朝代：宋

一犁烟雨霭江村，肮脏衡门暗断魂。览镜自怜空跌宕，谁知跨下有王孙。
春意五绝·其四
作者：欧阳澈
朝代：宋

一犂烟雨霭江村，骯脏衡门暗断魂。
览镜自怜空跌宕，谁知跨下有王孙。
春意五绝宣和四祀季冬梦与人环坐杰阁烹茶饮于左右堆阿堵物茶罢共读诗集意谓先贤所述首篇题云永叔诵彻三阕遽然而觉特记一句云东野龙钟衣绿归议者谓非吉兆因即东野遗事反其旨而足之为四绝句云·其一
作者：欧阳澈
朝代：宋
体裁：七言绝句

东野龙钟衣绿归，食齑肠苦竟栖迟。出门顾我浑无碍，未肯徘徊只赋诗。
春日书事
作者：欧阳澈
朝代：宋

寂寂园林照日迟，花梢经雨漫胭脂。轻烟薄縠笼深坞，细草长茵蘸小池。暖力著人添醉圣，韶华入眼逼诗脾。赏心不惜千金价，冷笑闾阎数米炊。
春日书事
作者：欧阳澈
朝代：宋

寂寂园林照日迟，花梢经雨漫臙脂。
轻烟薄縠笼深坞，细草长茵蘸小池。
暖力着人添醉圣，韶华入眼逼诗脾。
赏心不惜千金价，冷笑闾阎数米炊。
春霁
作者：欧阳澈
朝代：宋
体裁：七言律诗

绣出园林霁色新，长郊芳草绿无垠。日笼瑞气轻浮幌，风掠花芬暗袭人。蝶慕窃香争趁暖，莺思求友竞啼春。试将何物浇诗胆，活火调汤溅玉尘。
是日天气乍晴颇快人意因和韵拉世弼谒傅岩
作者：欧阳澈
朝代：宋

风剪梧圭欲晚秋，溪光山色称欢游。联翩云水宜搜异，俛首阎闾耻溷流。相视悉皆谋按剑，无心谁复似虚舟。紫芝眉宇人中瑞，一日常思一聚头。袍襟帽角走红尘，可笑崎岖一病身。试拉竹溪山里侣，去寻庐阜社中人。鲍昭俊逸虽难敌，夷甫风流幸许亲。鸡黍尚为千里会，况兹咫尺接墙邻。
是日天气乍晴颇快人意因和韵拉世弼谒傅岩·其一
作者：欧阳澈
朝代：宋

风剪梧圭欲晚秋，溪光山色称懽游。
聨翩云水宜搜异，俛首阎闾耻溷流。
相视悉皆谋按剑，无心谁復似虚舟。
紫芝眉宇人中瑞，一日常思一聚头。
是日天气乍晴颇快人意因和韵拉世弼谒傅岩·其一
作者：欧阳澈
朝代：宋

风剪梧圭欲晚秋，溪光山色称欢游。联翩云水宜搜异，俛首阎闾耻溷流。相视悉皆谋按剑，无心谁复似虚舟。紫芝眉宇人中瑞，一日常思一聚头。
是日天气乍晴颇快人意因和韵拉世弼谒傅岩·其二
作者：欧阳澈
朝代：宋

袍襟帽角走红尘，可笑崎岖一病身。
试拉竹溪山裏侣，去寻庐阜社中人。
鲍昭俊逸虽难敌，夷甫风流幸许亲。
鸡黍尚为千里会，况兹咫尺接墻邻。
是日天气乍晴颇快人意因和韵拉世弼谒傅岩·其二
作者：欧阳澈
朝代：宋

袍襟帽角走红尘，可笑崎岖一病身。试拉竹溪山里侣，去寻庐阜社中人。鲍昭俊逸虽难敌，夷甫风流幸许亲。鸡黍尚为千里会，况兹咫尺接墙邻。
是日郊亭和晏尚书韵
作者：欧阳澈
朝代：宋

关关啼鸟树交阴，雨过西城野色侵。
避暑谁能陪剧饮，清歌自可涤烦襟。
稻花欲秀蝉初嘒，菱蔓初长水正深。
知有江湖杳然意，扁舟应与共追寻。
显道世弼过弊庐小酌醉中显道以诗见教和谢
作者：欧阳澈
朝代：宋

鸠杖先生过草莱，竹林结客笑衔杯。
盘堆冷炙非珍馔，樽贮香醪旋泼醅。
玉屑挥犀谈绮吐，缬纹入面醉颜开。
自惭阘茸亲余论，健笔时观吐凤才。
显道世弼过弊庐小酌醉中显道以诗见教和谢
作者：欧阳澈
朝代：宋

鸠杖先生过草莱，竹林结客笑衔杯。盘堆冷炙非珍馔，樽贮香醪旋泼醅。玉屑挥犀谈绮吐，缬纹入面醉颜开。自惭阘茸亲馀论，健笔时观吐凤才。
显道和前韵见赠因复之
作者：欧阳澈
朝代：宋

咳唾珠玑世所优，执鞭愿我幸从游。琼枝不弃蒹葭倚，鲸海能容沟渎流。月夜狂吟挥象管，花时烂醉泛兰舟。锦囊辱掷新诗格，高压唐朝李杜头。清名藉甚伯夷伦，抗志孤高不辱身。缩手懒陈尧殿策，拂衣归作傅岩人。荷公每许青云器，蕲我归荣白发亲。努力会须如所祝，庶令雪耻见南邻。
显道和前韵见赠因复之·其二
作者：欧阳澈
朝代：宋

清名藉甚伯夷伦，抗志孤高不辱身。缩手懒陈尧殿策，拂衣归作傅岩人。荷公每许青云器，蕲我归荣白发亲。努力会须如所祝，庶令雪耻见南邻。
显道和前韵见赠因復之·其一
作者：欧阳澈
朝代：宋
体裁：七言律诗

咳唾珠玑世所优，执鞭愿我幸从游。琼枝不弃蒹葭倚，鲸海能容沟渎流。月夜狂吟挥象管，花时烂醉泛兰舟。锦囊辱掷新诗格，高压唐朝李杜头。
显道和前韵见赠因復之·其二
作者：欧阳澈
朝代：宋

清名藉甚伯夷伦，抗志孤高不辱身。
缩手懒陈尧殿策，拂衣归作傅岩人。
荷公毎许青云器，蕲我归荣白髪亲。
努力会须如所祝，庶令雪耻见南邻。
显道庭中有白鸡冠花烂熳作云容状赋庭中瑞气诗以寄余次韵
作者：欧阳澈
朝代：宋

云涌中庭剪异葩，纷纷郁郁叠轻纱。观光虽屡经群目，荐瑞由来庆一家。雨洗晶荧飘玉叶，烟滋淡伫簇琼花。多应绰约东邻女，来伴仙翁咀绛霞。袅娜云容献瑞葩，晓云轻罩认笼纱。喜施繁艳迎诗客，羞寄清香入酒家。妙质本能兼五德，芳名今复冠群花。可怜一种婵娟态，醉倚秋风脸有霞。
显道庭中有白鸡冠花烂熳作云容状赋庭中瑞气诗以寄余次韵·其一
作者：欧阳澈
朝代：宋

云涌中庭剪异葩，纷纷郁郁叠轻纱。观光虽屡经群目，荐瑞由来庆一家。雨洗晶荧飘玉叶，烟滋淡伫簇琼花。多应绰约东邻女，来伴仙翁咀绛霞。
显道庭中有白鸡冠花烂熳作云容状赋庭中瑞气诗以寄余次韵·其一
作者：欧阳澈
朝代：宋

云涌中庭剪异葩，纷纷郁郁迭轻纱。
观光虽屡经群目，荐瑞由来庆一家。
雨洗晶荧飘玉叶，烟滋淡竚簇琼花。
多应绰约东邻女，来伴仙翁咀绛霞。
显道庭中有白鸡冠花烂熳作云容状赋庭中瑞气诗以寄余次韵·其二
作者：欧阳澈
朝代：宋

袅娜云容献瑞葩，晓云轻罩认笼纱。喜施繁艳迎诗客，羞寄清香入酒家。妙质本能兼五德，芳名今复冠群花。可怜一种婵娟态，醉倚秋风脸有霞。
显道庭中有白鸡冠花烂熳作云容状赋庭中瑞气诗以寄余次韵·其二
作者：欧阳澈
朝代：宋

袅娜云容献瑞葩，晓云轻罩认笼纱。
喜施繁艶迎诗客，羞寄清香入酒家。
妙质本能兼五德，芳名今復冠群花。
可怜一种婵娟态，醉倚秋风脸有霞。
显道辞中以诗示教因和韵復之
作者：欧阳澈
朝代：宋
体裁：七言律诗

抛砖斐句试相招，远辱高轩过寂寥。教约荷公能发瓿，功名蕲我效题桥。谈霏玉屑惊人听，歌和阳春满坐谣。投辖苦留留不住，归时明月挂璇霄。
晓发吴城山
作者：欧阳澈
朝代：宋

风扫阳侯雪阵平，雨摧摩诘画图成。
气吞浦溆重林尽，秋着江湖去鸟明。
厚禄故人无一字，长年三老伴余生。
会须满意开怀抱，到眼庐山不世情。
有寄二绝
作者：欧阳澈
朝代：宋

标格全归笑靥中，相逢无奈去匆匆。金钗若许重寻约，樽酒秦楼愿与同。懵腾醉眼漾娇波，心印潜通一捻多。密寄断肠双丽曲，遏云须倩雪儿歌。
有寄二绝·其一
作者：欧阳澈
朝代：宋
体裁：七言绝句

标格全归笑靥中，相逢无奈去匆匆。金钗若许重寻约，樽酒秦楼愿与同。
有寄二绝·其二
作者：欧阳澈
朝代：宋
体裁：七言绝句

懵腾醉眼漾娇波，心印潜通一捻多。密寄断肠双丽曲，遏云须倩雪儿歌。
朝宗久不以诗见教因次前韵索其光和
作者：欧阳澈
朝代：宋

慵于蹲踏谒权门，独洒新诗示从孙。之问已尝吟夺锦，相如宜共赋凌云。高怀素蕴知人鉴，斐句惭非吊古文。抵鹊果蒙投卞玉，珍藏何啻获牺樽。
朝宗久不以诗见教因次前韵索其光和
作者：欧阳澈
朝代：宋

慵于蹲踏谒权门，独洒新诗示从孙。
之问已尝吟夺锦，相如宜共赋凌云。
高怀素藴知人鑑，斐句惭非弔古文。
抵鹊果蒙投卞玉，珍藏何啻获牺樽。
朝宗以诗见赠叙从游之乐广其意作古诗谢之并简敦仁德秀
作者：欧阳澈
朝代：宋

延陵有伟人，遗我锦绣篇。粲粲荡醉眼，的的争春妍。卷阿细考覈，字字皆青钱。知公太瘦生，苦吟希阆仙。丹煅复精鍊，落纸人争传。亦常慕坡翁，汗漫如涌泉。有时醉风月，健笔挥云烟。冷饮味古昔，诗话珍盈编。嗤点寓深旨，读之心洒然。公才本瑰玮，那复加雕镌。耻与俗吏偶，杜门宗圣贤。岂意阘茸辈，辱公倒屣延。倾盖顿忘形，披雾呈青天。襟怀未易测，醉中颇逃禅。间亦不自揣，效颦西子前。骅骝超逸足，驽骀乌能先。但欲偷格律，引玉时抛砖。每荷不鄙斥，珠玑贻我偏。樽酒结诗社，卓荦俱樊川。风流王世子，远拍贞曜肩。食齑肠亦苦，志操不少迁。季子金闺彦，高吟常醉眠。四明有狂客，解龟须见怜。伟我三二友，才名足联翩。休歌出无车，休咏寒无毡。得钱即相觅，烂醉清平年。排闷强裁句，摆脱尘中缘。风云会遇自有日，骊珠不到终沈渊。公不见新丰旅人时未偶，鸢肩沽酒浇尘垢。谋猷一旦重朝廷，始信男儿暂奔走。
朝宗以诗见赠叙从游之乐广其意作古诗谢之并简敦仁德秀
作者：欧阳澈
朝代：宋

延陵有伟人，遗我锦绣篇。
粲粲荡醉眼，的的争春妍。
卷阿细考覈，字字皆青钱。
知公太瘦生，苦吟希阆仙。
丹煅復精炼，落纸人争传。
亦常慕坡翁，汗漫如涌泉。
有时醉风月，健笔挥云烟。
冷饮味古昔，诗话珍盈编。
嗤点寓深旨，读之心洒然。
公才本瑰玮，那復加雕镌。
耻与俗吏偶，杜门宗圣贤。
岂意阘茸辈，辱公倒屣延。
倾盖顿忘形，披雾呈青天。
襟怀未易测，醉中颇逃禅。
间亦不自揣，效颦西子前。
骅骝超逸足，驽骀乌能先。
但欲偷格律，引玉时抛砖。
毎荷不鄙斥，珠玑贻我偏。
樽酒结诗社，卓荦俱樊川。
风流王世子，远拍贞曜肩。
食虀肠亦苦，志操不少迁。
季子金闺彦，高吟常醉眠。
四明有狂客，解龟须见怜。
伟我三二友，才名足聨翩。
休歌出无车，休咏寒无氊。
得钱即相觅，烂醉清平年。
排闷强裁句，摆脱尘中缘。
风云会遇自有日，骊珠不到终沈渊。
公不见新丰旅人时未偶，鸢肩沽酒浇尘垢。
谋猷一旦重朝廷，始信男儿暂奔走。
朝宗以诗赠行和酬二篇一以留别一以谢诗
作者：欧阳澈
朝代：宋

漱醪常共醉淋浪，鱼目惭游涨海傍。琴听雅音弹碧玉，鼎分灵剂炼玄霜。缠肠锦绣篇章丽，入室芝兰燕寝香。此别未应徒尔耳，鹏程万里事难量。锻鍊新诗摘锦囊，笔驱秀丽汝川傍。气横阿剑疑干斗，韵逸丰钟必待霜。遒劲狂挥毛颖疾，淋漓醉扫麝煤香。珠玑喜就鲛人乞，收拾端期百斛量。
朝宗以诗赠行和酬二篇一以留别一以谢诗·其一
作者：欧阳澈
朝代：宋

漱醪常共醉淋浪，鱼目惭游涨海傍。琴听雅音弹碧玉，鼎分灵剂炼玄霜。缠肠锦绣篇章丽，入室芝兰燕寝香。此别未应徒尔耳，鹏程万里事难量。
朝宗以诗赠行和酬二篇一以留别一以谢诗·其一
作者：欧阳澈
朝代：宋

潄醪常共醉淋浪，鱼目惭游涨海傍。
琴听雅音弹碧玉，鼎分灵剂炼玄霜。
纒肠锦绣篇章丽，入室芝兰燕寝香。
此别未应徒尔耳，鹏程万里事难量。
朝宗以诗赠行和酬二篇一以留别一以谢诗·其二
作者：欧阳澈
朝代：宋

锻炼新诗摘锦囊，笔驱秀丽汝川傍。
气横阿剑疑干斗，韵逸丰钟必待霜。
遒劲狂挥毛颕疾，淋漓醉扫麝煤香。
珠玑喜就鲛人乞，收拾端期百斛量。
朝宗以诗赠行和酬二篇一以留别一以谢诗·其二
作者：欧阳澈
朝代：宋

锻鍊新诗摘锦囊，笔驱秀丽汝川傍。气横阿剑疑干斗，韵逸丰钟必待霜。遒劲狂挥毛颖疾，淋漓醉扫麝煤香。珠玑喜就鲛人乞，收拾端期百斛量。
朝宗和复次韵答之
作者：欧阳澈
朝代：宋

酷爱倾银注瓦盆，醉眠蕲簟展波纹。寻春倦跃青骢马，访异同拖白练裙。谩记鸾笺尘几格，要看象管扫烟云。锦囊拾得诗无数，一炷沈烟透甲薰。
朝宗和復次韵答之
作者：欧阳澈
朝代：宋

酷爱倾银注瓦盆，醉眠蕲簟展波纹。
寻春倦跃青骢马，访异同拖白练裙。
谩记鸾笺尘几格，要看象管扫烟云。
锦囊拾得诗无数，一炷沈烟透甲熏。
朝宗见和复次韵谢之
作者：欧阳澈
朝代：宋

拾得佳篇李贺门，鸾笺重录教诸孙。清于月夕潇湘水，淡似清秋太华云。发药例虽沾剩馥，钩深应寡与玄文。何时红树寻诗社，琢句令倾潋滟樽。
朝宗见和復次韵谢之
作者：欧阳澈
朝代：宋

拾得佳篇李贺门，鸾笺重录教诸孙。
清于月夕潇湘水，淡似清秋太华云。
发药例虽霑剩馥，鈎深应寡与玄文。
何时红树寻诗社，琢句令倾潋灔樽。
朝宗雨中醉归为娼女窃笑戏作两绝因继其韵
作者：欧阳澈
朝代：宋

雨裛轻尘步武迟，垫巾归自武陵溪。纷纷谁认神仙过，拊掌琼楼笑女儿。襟袂龙钟破雨归，玉人惊笑若耶溪。恨无款段驰春径，故故遗鞭盼阿儿。
朝宗雨中醉归为娼女窃笑戏作两绝因继其韵·其一
作者：欧阳澈
朝代：宋
体裁：七言绝句

雨裛轻尘步武迟，垫巾归自武陵溪。纷纷谁认神仙过，拊掌琼楼笑女儿。
朝宗雨中醉归为娼女窃笑戏作两绝因继其韵·其二
作者：欧阳澈
朝代：宋
体裁：七言绝句

襟袂龙钟破雨归，玉人惊笑若耶溪。恨无款段驰春径，故故遗鞭盼阿儿。
梦仙谣
作者：欧阳澈
朝代：宋

寥阳洞口风烟好，枯木槎牙撑云岛。重重金锁绕婵娟，满地落花常不扫。萧郎闻说已乘鸾，空馀九转烧丹灶。烟霞截断绝非尘，凡夫踪迹无由到。高阳有客携佳侣，访异寻幽豁襟抱。琼楼饮散恣欢游，误入蓬壶如梦觉。云关初叩閒无人，松梢鹤唳如惊报。须臾奓户迎者谁，吴宫女儿面凝脂。指点兰堂篆烟袅，珠箔玲珑窣地垂。高擎翠袖轻轻捲，半露妖娆素莲脸。嫣然一笑启檀唇，唤我跻堂语声软。相随环坐一轩秋，旋列杯盘供雅宴。倚风仙蕊似有情，竞吐芳苞喷香远。朝云一段下阳台，绰约标容尘世鲜。黛眉轻拂远山青，明眸斜盼秋波剪。兰柔柳弱不禁风，睡起芙蓉香体颤。樱桃缓启歌贯珠，夕阳花外流莺啭。曲终低语愈含情，自诉芳心犹未展。苞藏惟恐泄真香，寻常娇怯羞莺燕。为怜坐客俱多才，拚羞试许求相见。嫣然若有惜花情，愿丐锦章镌琬琰。温柔惠性已无双，更听斯言真绝艳。放怀卷白不暂停，酷嫌鹦鹉杯中浅。醉玉颓山卧绮窗，秋水一床凝角簟。悠飏好梦入巫峰，泄泄融融兴正浓。蘧然惊觉一何有，点缀馀霞散眼封。依约馀香虽满袂，行云缥缈已无踪。壶中天地古来有，默想风物遥应同。我闻刘阮曾迷路，武陵邂逅如花女。灵丹咀嚼顿轻身，脱洗红尘已仙去。又闻仙去有萧防，曾耦双成饮玉浆。一朝误入华阳洞，于飞终许学鸾凰。仙凡异境无凭据，每笑前闻但虚语。岂意亲逢事偶符，始信人间有奇遇。归来灯火欲黄昏，隐几无聊暗追慕。濡毫试作梦仙谣，端欲梦魂重默愬。
梦仙谣
作者：欧阳澈
朝代：宋

寥阳洞口风烟好，枯木槎牙撑云岛。
重重金锁遶婵娟，满地落花常不扫。
萧郎闻说已乘鸾，空余九转烧丹竈。
烟霞截断绝非尘，凡夫踪迹无由到。
高阳有客携佳侣，访异寻幽豁襟抱。
琼楼饮散恣欢游，误入蓬壶如梦觉。
云关初叩閒无人，松梢鹤唳如惊报。
须臾奓户迎者谁，吴宫女儿面凝脂。
指点兰堂篆烟袅，珠箔玲珑窣地埀。
高擎翠袖轻轻捲，半露妖娆素莲脸。
嫣然一笑启檀唇，唤我跻堂语声软。
相随环坐一轩秋，旋列杯盘供雅宴。
倚风仙蘂似有情，竞吐芳苞喷香远。
朝云一段下阳台，绰约标容尘世鲜。
黛眉轻拂远山青，明眸斜盼秋波剪。
兰柔柳弱不禁风，睡起芙蓉香体颤。
樱桃缓启歌贯珠，夕阳花外流莺啭。
曲终低语愈含情，自诉芳心犹未展。
苞藏惟恐泄真香，寻常娇怯羞莺燕。
为怜坐客俱多才，拚羞试许求相见。
嫣然若有惜花情，愿丐锦章镌琬琰。
温柔惠性已无双，更听斯言真绝艷。
放怀卷白不暂停，酷嫌鹦鹉杯中浅。
醉玉頽山卧绮窗，秋水一床凝角簟。
悠扬好梦入巫峰，洩洩融融兴正浓。
蘧然惊觉一何有，点缀余霞散眼封。
依约余香虽满袂，行云缥缈已无踪。
壶中天地古来有，默想风物遥应同。
我闻刘阮曾迷路，武陵邂逅如花女。
灵丹咀嚼顿轻身，脱洗红尘已仙去。
又闻仙去有萧防，曾耦双成饮玉浆。
一朝误入华阳洞，于飞终许学鸾凰。
仙凡异境无凭据，毎笑前闻但虚语。
岂意亲逢事偶符，始信人间有奇遇。
归来灯火欲黄昏，隠几无聊暗追慕。
濡毫试作梦仙谣，端欲梦魂重默愬。
游华严寺题诚斋
作者：欧阳澈
朝代：宋

欲逃三伏叩禅关，净洗烦襟水石间。炽景碧云俱掩断，凉飙绿竹顿招还。龙涎一炷香清骨，琥珀盈樽笑解颜。预约高僧名遂日，结茅来此伴长閒。
游华严寺题诚斋
作者：欧阳澈
朝代：宋

欲逃三伏叩禅关，浄洗烦襟水石间。
炽景碧云俱掩断，凉飈绿竹顿招还。
龙涎一炷香清骨，琥珀盈樽笑解颜。
预约高僧名遂日，结茅来此伴长閒。
游岐原有感
作者：欧阳澈
朝代：宋

秋光淡薄磨青铜，舞风霜叶鱼腮红。
鷄窗岑寂兴不浅，结客搘笻扣梵宫。
聨翻步蹑孤烟际，陇上凄凉一笛风。
穿云裂石声满谷，惊飞雁阵横晴空。
高僧拥衲卧云久，诸方勘破心玲珑。
我来奓户据禅榻，堂堂标格对总公。
旋烹冰液破我闷，浇肠七椀追卢仝。
水沈烟断香透顶，津津喜气生眉峰。
傅岩真隠已先去，谁与壮浪吟争雄。
朱絃纵事奏流水，俚耳知音亦罕逢。
不禁风物撩诗眼，强作险语惭非工。
安得汤休占此景，碧云之句当奇锋。
会沽村酒行莲社，忘归一任夕阳舂。
游岐原有感
作者：欧阳澈
朝代：宋

秋光淡薄磨青铜，舞风霜叶鱼腮红。鸡窗岑寂兴不浅，结客支筇扣梵宫。联翻步蹑孤烟际，陇上凄凉一笛风。穿云裂石声满谷，惊飞雁阵横晴空。高僧拥衲卧云久，诸方勘破心玲珑。我来奓户据禅榻，堂堂标格对总公。旋烹冰液破我闷，浇肠七椀追卢仝。水沈烟断香透顶，津津喜气生眉峰。傅岩真隐已先去，谁与壮浪吟争雄。朱弦纵事奏流水，俚耳知音亦罕逢。不禁风物撩诗眼，强作险语惭非工。安得汤休占此景，碧云之句当奇锋。会沽村酒行莲社，忘归一任夕阳舂。
游岐原有感
作者：欧阳澈
朝代：宋
体裁：古风

秋光淡薄磨青铜，舞风霜叶鱼腮红。鸡窗岑寂兴不浅，结客支筇扣梵宫。联翻步蹑孤烟际，陇上凄凉一笛风。穿云裂石声满谷，惊飞雁阵横晴空。高僧拥衲卧云久，诸方勘破心玲珑。我来奓户据禅榻，堂堂标格对总公。旋烹冰液破我闷，浇肠七碗追卢仝。水沈烟断香透顶，津津喜气生眉峰。傅岩真隐已先去，谁与壮浪吟争雄。朱弦纵事奏流水，俚耳知音亦罕逢。不禁风物撩诗眼，强作险语惭非工。安得汤休占此景，碧云之句当奇锋。会沽村酒行莲社，忘归一任夕阳舂。
游春八咏 其七 扪松长啸
作者：欧阳澈
朝代：宋

亭亭千尺凌云表，铁甲苍髯材独妙。班斤郢斲犹未逢，雾惨烟凄人不要。我来感激对残霞，独倚虬枝发长啸。试凭匠石亲品题，栋梁合自登廊庙。
游春八咏 其二 宿雨新晴
作者：欧阳澈
朝代：宋

濛濛春锁弄晴雨，花褪残红烟淡伫。泼成浓黛远山青，秀色轻茸芳草布。园林依约清且新，滑唇好鸟相和鸣。轻寒不断微风作，幽花一笑游人醒。
游春八咏 其五 狂吟红树
作者：欧阳澈
朝代：宋

生涯随分便萧散，斗草摴蒲心绪懒。尚馀诗僻穷愈工，醉吟跌宕挥金盌。爱携佳客懒寻春，残红枝下细论文。搜罗万象攒胸臆，笔端扫出春空云。
游春八咏 其五 狂吟红树
作者：欧阳澈
朝代：宋
体裁：古风

生涯随分便萧散，斗草摴蒲心绪懒。尚馀诗僻穷愈工，醉吟跌宕挥金碗。爱携佳客懒寻春，残红枝下细论文。搜罗万象攒胸臆，笔端扫出春空云。
游春八咏 其八 步日晚归
作者：欧阳澈
朝代：宋

风烟触处欢无限，倒著接䍦归去晚。林梢璧月弄清辉，斗插山花笑而莞。华堂秉烛竞飞觞，浪语清狂胜弦管。探囊争出锦段新，灿灿珠玑光溢眼。
游春八咏 其四 杜宇啼红
作者：欧阳澈
朝代：宋

蜜脾香满青春暮，寂寂空山闻杜宇。啼红泣绿怨东风，锦城旧恨怀千古。可堪肠断对樽前，雄图未遂愁无边。赖有投壶劝我饮，起舞从教落醉船。
游春八咏·娇莺唤友
作者：欧阳澈
朝代：宋
体裁：古风

轻烟漠漠笼芳树，上有黄鹂调巧语。分明唤友度柔情，似对东风欲掀舞。嗟哉彼鸟非英灵，犹能求友鸣嘤嘤。光初隙末轻薄子，洗耳何妨听此声。
游春八咏·宿雨新晴
作者：欧阳澈
朝代：宋

蒙蒙春锁弄晴雨，花褪残红烟淡竚。
泼成浓黛远山青，秀色轻茸芳草布。
园林依约清且新，滑唇好鸟相和鸣。
轻寒不断微风作，幽花一笑游人醒。
游春八咏·扪松长啸
作者：欧阳澈
朝代：宋

亭亭千尺凌云表，鐡甲苍髯材独妙。
班斤郢斵犹未逢，雾惨烟凄人不要。
我来感激对残霞，独倚虬枝发长啸。
试凭匠石亲品题，栋梁合自登廊庙。
游春八咏·杜宇啼红
作者：欧阳澈
朝代：宋

蜜脾香满青春暮，寂寂空山闻杜宇。
啼红泣绿怨东风，锦城旧恨怀千古。
可堪肠断对樽前，雄圗未遂愁无边。
赖有投壶劝我饮，起舞从教落醉船。
游春八咏·步日晚归
作者：欧阳澈
朝代：宋

风烟触处欢无限，倒着接䍦归去晚。
林梢璧月弄清辉，鬬插山花笑而莞。
华堂秉烛竞飞觞，浪语清狂胜絃管。
探囊争出锦段新，灿灿珠玑光溢眼。
游春八咏·狂吟红树
作者：欧阳澈
朝代：宋

生涯随分便萧散，鬬草摴蒲心绪懒。
尚余诗僻穷愈工，醉吟跌宕挥金盌。
爱携佳客懒寻春，残红枝下细论文。
搜罗万象攒胸臆，笔端扫出春空云。
游春八咏·轻风破暖
作者：欧阳澈
朝代：宋
体裁：古风

单衣初试轻寒退，袅袅软风经袖袂。层楼高捲酒旗斜，绮陌乱飘花锦碎。多情故把恼人肠，杨柳阴中弄暗香。解貂不惜换斗酒，烂醉春光能几场。
游春八咏·轻风破暖
作者：欧阳澈
朝代：宋

单衣初试轻寒退，袅袅软风经袖袂。层楼高捲酒旗斜，绮陌乱飘花锦碎。多情故把恼人肠，杨柳阴中弄暗香。解貂不惜换斗酒，烂醉春光能几场。濛濛春锁弄晴雨，花褪残红烟淡伫。泼成浓黛远山青，秀色轻茸芳草布。园林依约清且新，滑唇好鸟相和鸣。轻寒不断微风作，幽花一笑游人醒。轻烟漠漠笼芳树，上有黄鹂调巧语。分明唤友度柔情，似对东风欲掀舞。嗟哉彼鸟非英灵，犹能求友鸣嘤嘤。光初隙末轻薄子，洗耳何妨听此声。蜜脾香满青春暮，寂寂空山闻杜宇。啼红泣绿怨东风，锦城旧恨怀千古。可堪肠断对樽前，雄图未遂愁无边。赖有投壶劝我饮，起舞从教落醉船。生涯随分便萧散，斗草摴蒲心绪懒。尚馀诗僻穷愈工，醉吟跌宕挥金盌。爱携佳客懒寻春，残红枝下细论文。搜罗万象攒胸臆，笔端扫出春空云。浇愁沃恨唯凭酒，况值郊原湔锦绣。倾囊结客踏青游，竞把鸱夷载醇酎。为怜芳草衬残红，猛拚醉玉眠春昼。觉来游眼顿增明，晚烟约略横疏柳。亭亭千尺凌云表，铁甲苍髯材独妙。班斤郢斲犹未逢，雾惨烟凄人不要。我来感激对残霞，独倚虬枝发长啸。试凭匠石亲品题，栋梁合自登廊庙。风烟触处欢无限，倒著接䍦归去晚。林梢璧月弄清辉，斗插山花笑而莞。华堂秉烛竞飞觞，浪语清狂胜弦管。探囊争出锦段新，灿灿珠玑光溢眼。
游春八咏·醉眠芳草
作者：欧阳澈
朝代：宋
体裁：古风

浇愁沃恨唯凭酒，况值郊原湔锦绣。倾囊结客踏青游，竞把鸱夷载醇酎。为怜芳草衬残红，猛拚醉玉眠春昼。觉来游眼顿增明，晚烟约略横疏柳。